title: 2014/887/EU: Odluka Vijeća od 4. prosinca 2014. o odobrenju, u ime Europske unije, Haške konvencije od 30. lipnja 2005. o sporazumima o izboru suda

text:
               10.12.2014

               HR

               Službeni list Europske unije

               L 353/5

         ODLUKA VIJEĆA
   od 4. prosinca 2014.
   o odobrenju, u ime Europske unije, Haške konvencije od 30. lipnja 2005. o sporazumima o izboru suda

      (2014/887/EU)

   VIJEĆE EUROPSKE UNIJE,
   uzimajući u obzir Ugovor o funkcioniranju Europske unije, a posebno njegov članak 81. stavak 2. u vezi s člankom 218. stavkom 6. drugim podstavkom točkom (a),
   uzimajući u obzir prijedlog Europske komisije,
   uzimajući u obzir suglasnost Europskog parlamenta,
   budući da:

               (1)

               Europska unija radi na uspostavljanju zajedničkog pravosudnog područja na temelju načela uzajamnog priznavanja sudskih odluka.

               (2)

               Konvencijom o sporazumima o izboru suda, koja je sklopljena 30. lipnja 2005. pod pokroviteljstvom Haške konferencije o međunarodnom privatnom pravu („Konvencija”), daje se vrijedan doprinos promicanju autonomije stranaka u međunarodnim trgovinskim transakcijama i povećavanju predvidljivosti pravosudnih rješenja u takvim transakcijama. Konvencijom se osobito osigurava potrebna pravna sigurnost za stranke da će se poštovati njihov sporazum o izboru suda i da će presuda koju je donio izabrani sud moći biti priznata i izvršiva u međunarodnim postupcima.

               (3)

               Člankom 29. Konvencije omogućuje se organizacijama za regionalnu ekonomsku integraciju poput Europske unije potpisivanje, prihvaćanje, odobravanje i pristupanje Konvenciji. Unija je potpisala Konvenciju 1. travnja 2009., podložno njezinu sklapanju na kasniji datum, u skladu s Odlukom Vijeća 2009/397/EZ (1).

               (4)

               Konvencijom se utječe na sekundarno zakonodavstvo Unije vezano za nadležnost na temelju izbora stranaka i za priznavanje i izvršenje presuda, osobito na Uredbu Vijeća (EZ) br. 44/2001 (2), koju od 10. siječnja 2015. treba zamijeniti Uredbom (EU) br. 1215/2012 Europskog parlamenta i Vijeća (3).

               (5)

               Donošenjem Uredbe (EU) br. 1215/2012 Unija je utrla put za odobrenje Konvencije, u ime Unije, osiguravajući usklađenost između pravila Unije o izboru suda u građanskim i trgovačkim stvarima i pravila Konvencije.

               (6)

               Prilikom potpisivanja Konvencije, Unija je izjavila na temelju članka 30. Konvencije da ima nadležnost u svim stvarima na koje se primjenjuje Konvencija. Prema tome, Konvencija obvezuje države članice na temelju toga što ju je odobrila Unija.

               (7)

               Unija bi, prilikom odobravanja Konvencije, trebala dodatno dati izjavu na temelju članka 21. kojom se iz područja primjene Konvencije općenito isključuju ugovori o osiguranju, uz određene pomno definirane iznimke. Cilj je izjave očuvati zaštitna pravila o nadležnosti koja su na raspolaganju ugovaratelju osiguranja, osiguraniku ili korisniku osiguranja u pitanjima povezanim s osiguranjem na temelju Uredbe (EZ) br. 44/2001. Isključenje bi trebalo biti ograničeno na ono što je nužno za zaštitu interesa slabijih stranaka u ugovorima o osiguranju. Stoga ona ne bi trebala obuhvaćati ugovore o reosiguranju ni ugovore povezane s velikim rizicima. Unija bi istodobno trebala dati jednostranu izjavu u kojoj se navodi da može, u kasnijoj fazi s obzirom na iskustvo stečeno tijekom primjene Konvencije, preispitati potrebu za zadržavanjem svoje izjave na temelju članka 21.

               (8)

               Ujedinjena Kraljevina i Irska obvezane su Uredbom (EZ) br. 44/2001 i stoga sudjeluju u donošenju i primjeni ove Odluke.

               (9)

               U skladu s člancima 1. i 2. Protokola br. 22 o stajalištu Danske koji je priložen Ugovoru o Europskoj uniji i Ugovoru o funkcioniranju Europske unije, Danska ne sudjeluje u donošenju ove Odluke te ona za nju nije obvezujuća niti se na nju primjenjuje,

         DONIJELO JE OVU ODLUKU:
   Članak 1.
   Odobrava se, u ime Europske unije, Haška konvencija od 30. lipnja 2005. o sporazumima o izboru suda („Konvencija”) (4).
   Članak 2.
   Predsjednik Vijeća ovlašten je odrediti jednu ili više osoba ovlaštenih da u ime Unije polože ispravu o odobrenju kako je predviđeno u članku 27. stavku 4. Konvencije.
   Polaganje isprave o odobrenju iz prvog podstavka izvršava se u roku mjesec dana od 5. lipnja 2015. (5).
   Članak 3.
   1.   Prilikom polaganja isprave o odobrenju kako je predviđeno člankom 27. stavkom 4. Konvencije, Unija, u skladu s člankom 21. Konvencije, daje izjavu vezanu za ugovore o osiguranju.
   Tekst te izjave priložen je ovoj Odluci kao Prilog I.
   2.   Prilikom polaganja isprave o odobrenju kako je predviđeno člankom 27. stavkom 4. Konvencije, Unija daje jednostranu izjavu.
   Tekst te izjave priložen je ovoj Odluci kao Prilog II.
   Članak 4.
   Ova Odluka stupa na snagu na dan donošenja.

      Sastavljeno u Bruxellesu 4. prosinca 2014.

            Za Vijeće

            Predsjednik

         A. ORLANDO

      (1)  Odluka Vijeća 2009/397/EZ od 26. veljače 2009. o potpisivanju, u ime Europske zajednice, Konvencije o sporazumima o izboru suda (SL L 133, 29.5.2009., str. 1.).

      (2)  Uredba Vijeća (EZ) br. 44/2001 od 22. prosinca 2000. o nadležnosti, priznavanju i izvršenju sudskih odluka u građanskim i trgovačkim stvarima (SL L 12, 16.1.2001., str. 1.).

      (3)  Uredba (EU) br. 1215/2012 Europskog Parlamenta i Vijeća od 12. prosinca 2012. o nadležnosti, priznavanju i izvršenju sudskih odluka u građanskim i trgovačkim stvarima (SL L 351, 20.12.2012., str. 1.).

      (4)  Tekst Konvencije objavljen je u SL L 133, 29.5.2009., str. 3., zajedno s odlukom o potpisu.

      (5)  Datum stupanja Konvencije na snagu u Uniji objavit će Glavno tajništvo Vijeća u Službenom listu Europske unije.

      PRILOG I.
      Izjava Europske unije prilikom odobrenja Haške konvencije od 30. lipnja 2005. o sporazumima o izboru suda („Konvencije”) u skladu s njezinim člankom 21.
      Cilj ove izjave koja isključuje određene vrste ugovora o osiguranju iz područja primjene Konvencije zaštita je određenih ugovaratelja osiguranja, osiguranika i korisnika osiguranja koji, prema unutarnjem pravu EU-a, uživaju posebnu zaštitu.

                  1.

                  Europska unija izjavljuje, u skladu s člankom 21. Konvencije, da neće primjenjivati Konvenciju na ugovore o osiguranju, osim kako je predviđeno stavkom 2. niže.

                  2.

                  Europska unija primjenjivat će Konvenciju na ugovore o osiguranju u sljedećim slučajevima:

                              (a)

                              ako je ugovor ugovor o reosiguranju;

                              (b)

                              ako je sporazum o izboru suda sklopljen nakon nastanka spora;

                              (c)

                              ako je, ne dovodeći u pitanje članak 1. stavak 2. Konvencije, sporazum o izboru suda sklopljen između ugovaratelja osiguranja i osiguravatelja, od kojih oba u vrijeme sklapanja ugovora o osiguranju imaju domicil ili uobičajeno boravište u istoj državi ugovarateljici, a taj sporazum ima za učinak prenošenje nadležnosti na sudove te države čak i ako se štetni događaj dogodio u inozemstvu, pod uvjetom da takav sporazum nije u suprotnosti s pravom te države;

                              (d)

                              ako se sporazum o izboru suda odnosi na ugovor o osiguranju koji obuhvaća jedan ili više sljedećih rizika koji se smatraju velikim rizicima:

                                          i.

                                          svaki gubitak ili oštećenje do kojih je došlo zbog opasnosti koje su u vezi s njihovom uporabom u komercijalne svrhe:

                                                      (a)

                                                      pomorskih brodova, priobalnih postrojenja ili onih na otvorenome moru ili riječnih plovila, plovila za plovidbu kanalima i jezerskih plovila;

                                                      (b)

                                                      zrakoplova;

                                                      (c)

                                                      tračnih vozila;

                                          ii.

                                          svaki gubitak ili oštećenje robe u provozu ili prtljage, osim putničke prtljage, bez obzira na oblik prijevoza;

                                          iii.

                                          svaka odgovornost, osim one za tjelesne ozljede putnika ili za gubitak ili oštećenje njihove prtljage, koja proizlazi iz uporabe ili upravljanja:

                                                      (a)

                                                      brodovima, postrojenjima ili plovilima navedenima u podtočki i. podtočki (a);

                                                      (b)

                                                      zrakoplovom, ako pravo države ugovarateljice u kojoj je takav zrakoplov registriran ne zabranjuje sporazume o izboru suda koji se odnose na osiguranje od takvih rizika;

                                                      (c)

                                                      tračnim vozilima;

                                          iv.

                                          svaka odgovornost, osim one za tjelesne ozljede putnika ili za gubitak ili oštećenje njihove prtljage, za gubitak ili štetu koju je prouzročila roba u provozu ili prtljaga, kako je navedeno u podtočki ii.;

                                          v.

                                          svaki financijski gubitak povezan s uporabom ili upravljanjem brodovima, postrojenjima, plovilima, zrakoplovom ili tračnim vozilima iz podtočke i., osobito gubitak tereta ili čartera;

                                          vi.

                                          svaki rizik ili interes povezan s bilo kojim od rizika iz podtočaka i. do v.;

                                          vii.

                                          svaki rizik u vezi s kreditima ili jamstvima kad se ugovaratelj osiguranja profesionalno bavi industrijskom ili komercijalnom djelatnošću ili nekim slobodnim zanimanjem, a rizici se odnose na takvu djelatnost;

                                          viii.

                                          svi drugi rizici gdje je ugovaratelj osiguranja poduzetnik veličine koja premašuje okvire najmanje dvaju sljedećih kriterija:

                                                      (a)

                                                      ukupni iznos bilance od 6,2 milijuna EUR;

                                                      (b)

                                                      neto promet od 12,8 milijuna EUR;

                                                      (c)

                                                      prosječan broj od 250 zaposlenika u financijskoj godini.

      PRILOG II.
      Jednostrana izjava Europske unije prilikom odobrenja Haške konvencije od 30. lipnja 2005. o sporazumima o izboru suda („Konvencija”)
      Europska unija daje sljedeću jednostranu izjavu:

         „Europska unija izjavljuje da može, u kasnijoj fazi s obzirom na iskustvo stečeno tijekom primjene Konvencije, preispitati potrebu za zadržavanjem svoje izjave na temelju članka 21. Konvencije.”


title: Odluka (EU) 2015/643 Europskog parlamenta i Vijeća od 15. travnja 2015. o mobilizaciji Europskog fonda za prilagodbu globalizaciji (zahtjev EGF/2014/016 IE/Lufthansa Technik iz Irske)

text:
               24.4.2015

               HR

               Službeni list Europske unije

               L 106/27

         ODLUKA (EU) 2015/643 EUROPSKOG PARLAMENTA I VIJEĆA
   od 15. travnja 2015.
   o mobilizaciji Europskog fonda za prilagodbu globalizaciji (zahtjev EGF/2014/016 IE/Lufthansa Technik iz Irske)
   EUROPSKI PARLAMENT I VIJEĆE EUROPSKE UNIJE,
   uzimajući u obzir Ugovor o funkcioniranju Europske unije,
   uzimajući u obzir Uredbu (EU) br. 1309/2013 Europskog parlamenta i Vijeća od 17. prosinca 2013. o Europskom fondu za prilagodbu globalizaciji (2014.–2020.) i stavljanju izvan snage Uredbe (EZ) br. 1927/2006 (1), a posebno njezin članak 15. stavak 4.,
   uzimajući u obzir Međuinstitucionalni sporazum od 2. prosinca 2013. između Europskog parlamenta, Vijeća i Komisije o proračunskoj disciplini, o suradnji u vezi s proračunskim pitanjima i o dobrom financijskom upravljanju (2), a posebno njegovu točku 13.,
   uzimajući u obzir prijedlog Europske komisije,
   budući da:

               (1)

               Europski fond za prilagodbu globalizaciji (EGF) osnovan je kako bi se pružila potpora radnicima koji su proglašeni viškom i samozaposlenim osobama koje su prestale sa svojom djelatnošću zbog velikih strukturnih promjena u tokovima svjetske trgovine uzrokovanih globalizacijom, kao posljedica nastavka svjetske financijske i gospodarske krize razmatrane Uredbom (EZ) br. 546/2009 Europskog parlamenta i Vijeća (3), ili kao posljedica nove svjetske financijske i gospodarske krize, te kako bi im se pomoglo da se ponovo uključe na tržište rada.

               (2)

               Člankom 12. Uredbe Vijeća (EU, Euratom) br. 1311/2013 (4) omogućuje se mobilizacija EGF-a unutar najvišeg godišnjeg iznosa od 150 milijuna EUR (u cijenama iz 2011.).

               (3)

               Irska je 19. rujna 2014. podnijela zahtjev za mobilizaciju EGF-a u vezi s otpuštanjima u poduzeću Lufthansa Technik Airmotive Ireland Ltd i dvama dobavljačima u Irskoj te ga je dopunila dodatnim informacijama kako je predviđeno člankom 8. stavkom 3. Uredbe (EU) br. 1309/2013. Taj zahtjev u skladu je sa zahtjevima za utvrđivanje financijskog doprinosa iz EGF-a utvrđenima člankom 13. Uredbe (EU) br. 1309/2013.

               (4)

               EGF bi stoga trebalo mobilizirati kako bi se osigurao financijski doprinos u iznosu od 2 490 758 EUR za zahtjev koji je podnijela Irska,

         DONIJELI SU OVU ODLUKU:
   Članak 1.
   U okviru općeg proračuna Europske unije za financijsku godinu 2015. mobilizira se Europski fond za prilagodbu globalizaciji i osigurava iznos od 2 490 758 EUR odobrenih sredstava za plaćanje i za preuzete obveze.
   Članak 2.
   Ova se Odluka objavljuje u Službenom listu Europske unije.

      Sastavljeno u Bruxellesu 15. travnja 2015.

            Za Europski parlament

            Predsjednik

         M. SCHULZ

            Za Vijeće

            Predsjednica

         Z. KALNIŅA-LUKAŠEVICA

      (1)  SL L 347, 20.12.2013., str. 855.

      (2)  SL C 373, 20.12.2013., str. 1.

      (3)  Uredba (EZ) br. 546/2009 Europskog parlamenta i Vijeća od 18. lipnja 2009. o izmjeni Uredbe (EZ) br. 1927/2006 o osnivanju Europskog fonda za prilagodbe globalizaciji (SL L 167, 29.6.2009., str. 26.).

      (4)  Uredba Vijeća (EU, Euratom) br. 1311/2013 od 2. prosinca 2013. kojom se uspostavlja višegodišnji financijski okvir za razdoblje 2014.–2020. (SL L 347, 20.12.2013., str. 884.).


title: 2014/621/EU: Odluka Europskog parlamenta od 3. travnja 2014. o razrješnici za izvršenje proračuna Zajedničkog poduzeća Artemis za financijsku godinu 2012.

text:
               5.9.2014

               HR

               Službeni list Europske unije

               L 266/311

         ODLUKA EUROPSKOG PARLAMENTA
   od 3. travnja 2014.
   o razrješnici za izvršenje proračuna Zajedničkog poduzeća Artemis za financijsku godinu 2012.
   (2014/621/EU)
   EUROPSKI PARLAMENT,

               —

               uzimajući u obzir konačne godišnje financijske izvještaje Zajedničkog poduzeća Artemis za financijsku godinu 2012.,

               —

               uzimajući u obzir izvješće Revizorskog suda o godišnjim financijskim izvještajima Artemisa za financijsku godinu 2012., zajedno s odgovorima Zajedničkog poduzeća (1),

               —

               uzimajući u obzir preporuku Vijeća od 18. veljače 2014. (05851/2014 – C7-0053/2014),

               —

               uzimajući u obzir članak 319. Ugovora o funkcioniranju Europske unije,

               —

               uzimajući u obzir Uredbu Vijeća (EZ, Euratom) br. 1605/2002 od 25. lipnja 2002. o Financijskoj uredbi koja se primjenjuje na opći proračun Europskih zajednica (2), a posebno njezin članak 185.,

               —

               uzimajući u obzir Uredbu (EU, Euratom) br. 966/2012 Europskog parlamenta i Vijeća od 25. listopada 2012. o financijskim pravilima koja se primjenjuju na opći proračun Unije i o stavljanju izvan snage Uredbe Vijeća (EZ, Euratom) br. 1605/2002 (3), a posebno njezin članak 208.,

               —

               uzimajući u obzir Uredbu Vijeća (EZ) br. 74/2008 od 20. prosinca 2007. o osnivanju „Zajedničkog poduzeća Artemis” radi provedbe zajedničke tehnološke inicijative na području ugrađenih računalnih sustava (4), a posebno njezin članak 11. stavak 4.,

               —

               uzimajući u obzir Uredbu Komisije (EZ/Euratom) br. 2343/2002 od 19. studenog 2002. o okvirnoj Financijskoj uredbi za tijela iz članka 185. Uredbe Vijeća (EZ, Euratom) br. 1605/2002 o Financijskoj uredbi koja se primjenjuje na opći proračun Europskih zajednica (5),

               —

               uzimajući u obzir Delegiranu uredbu Komisije (EU) br. 1271/2013 od 30. rujna 2013. o Okvirnoj financijskoj uredbi za tijela iz članka 208. Uredbe (EU, Euratom) br. 966/2012 Europskog parlamenta i Vijeća (6), a posebno njezin članak 108.,

               —

               uzimajući u obzir članak 77. Poslovnika i Prilog VI. Poslovniku,

               —

               uzimajući u obzir izvješće Odbora za proračunski nadzor (A7-0203/2014),

               1.

               daje razrješnicu izvršnom direktoru Zajedničkog poduzeća Artemis za izvršenje proračuna Zajedničkog poduzeća za financijsku godinu 2012.;

               2.

               iznosi svoje primjedbe u Rezoluciji u nastavku;

               3.

               nalaže svojem predsjedniku da ovu Odluku i Rezoluciju, koja je njezin sastavni dio, proslijedi izvršnom direktoru Zajedničkog poduzeća Artemis, Vijeću, Komisiji i Revizorskom sudu te da ih da na objavu u Službenom listu Europske unije (serija L).

            Predsjednik

         Martin SCHULZ

            Glavni tajnik

         Klaus WELLE

      (1)  SL C 369, 17.12.2013., str. 1.

      (2)  SL L 248, 16.9.2002., str. 1.

      (3)  SL L 298, 26.10.2012., str. 1.

      (4)  SL L 30, 4.2.2008., str. 52.

      (5)  SL L 357, 31.12.2002., str. 72.

      (6)  SL L 328, 7.12.2013., str. 42.


title: 2014/617/EU: Odluka Europskog parlamenta od 3. travnja 2014. o razrješnici za izvršenje proračuna Europske agencije za upravljanje operativnom suradnjom na vanjskim granicama država članica Europske unije za financijsku godinu 2012.

text:
               5.9.2014

               HR

               Službeni list Europske unije

               L 266/301

         ODLUKA EUROPSKOG PARLAMENTA
   od 3. travnja 2014.
   o razrješnici za izvršenje proračuna Europske agencije za upravljanje operativnom suradnjom na vanjskim granicama država članica Europske unije za financijsku godinu 2012.
   (2014/617/EU)
   EUROPSKI PARLAMENT,

               —

               uzimajući u obzir konačne godišnje financijske izvještaje Europske agencije za upravljanje operativnom suradnjom na vanjskim granicama država članica Europske unije za financijsku godinu 2012.,

               —

               uzimajući u obzir izvješće Revizorskog suda o godišnjim financijskim izvještajima Europske agencije za upravljanje operativnom suradnjom na vanjskim granicama država članica Europske unije za financijsku godinu 2012. zajedno s odgovorima Agencije (1),

               —

               uzimajući u obzir preporuku Vijeća od 18. veljače 2014. (05849/2014 – C7-0054/2014),

               —

               uzimajući u obzir članak 319. Ugovora o funkcioniranju Europske unije,

               —

               uzimajući u obzir Uredbu Vijeća (EZ, Euratom) br. 1605/2002 od 25. lipnja 2002. o Financijskoj uredbi koja se primjenjuje na opći proračun Europskih zajednica (2), a posebno njezin članak 185.,

               —

               uzimajući u obzir Uredbu (EU, Euratom) br. 966/2012 Europskog parlamenta i Vijeća od 25. listopada 2012. o financijskim pravilima koja se primjenjuju na opći proračun Unije i o stavljanju izvan snage Uredbe Vijeća (EZ, Euratom) br. 1605/2002 (3), a posebno njezin članak 208.,

               —

               uzimajući u obzir Uredbu Vijeća (EZ) br. 2007/2004 od 26. listopada 2004. o osnivanju Europske agencije za upravljanje operativnom suradnjom na vanjskim granicama država članica Europske unije (4), a posebno njezin članak 30.,

               —

               uzimajući u obzir Uredbu Komisije (EZ, Euratom) br. 2343/2002 od 19. studenog 2002. o Okvirnoj financijskoj uredbi za tijela iz članka 185. Uredbe Vijeća (EZ, Euratom) br. 1605/2002 o Financijskoj uredbi koja se primjenjuje na opći proračun Europskih zajednica (5),

               —

               uzimajući u obzir Delegiranu uredbu Komisije (EU) br. 1271/2013 od 30. rujna 2013. o Okvirnoj financijskoj uredbi za tijela iz članka 208. Uredbe (EU, Euratom) br. 966/2012 Europskog parlamenta i Vijeća (6), a posebno njezin članak 108.,

               —

               uzimajući u obzir članak 77. Poslovnika i Prilog VI. Poslovniku,

               —

               uzimajući u obzir izvješće Odbora za proračunski nadzor i mišljenje Odbora za građanske slobode, pravosuđe i unutarnje poslove (A7-0181/2014),

               1.

               daje razrješnicu izvršnom direktoru Europske agencije za upravljanje operativnom suradnjom na vanjskim granicama država članica Europske unije za izvršenje proračuna Agencije za financijsku godinu 2012.;

               2.

               iznosi svoje primjedbe u Rezoluciji u nastavku;

               3.

               nalaže svojem predsjedniku da ovu Odluku i Rezoluciju, koja je njezin sastavni dio, proslijedi izvršnom direktoru Europske agencije za upravljanje operativnom suradnjom na vanjskim granicama država članica Europske unije, Vijeću, Komisiji i Revizorskom sudu te ih da na objavu u Službenom listu Europske unije (serija L).

            Predsjednik

         Martin SCHULZ

            Glavni tajnik

         Klaus WELLE

      (1)  SL C 365, 13.12.2013., str. 251.

      (2)  SL L 248, 16.9.2002., str. 1.

      (3)  SL L 298, 26.10.2012., str. 1.

      (4)  SL L 349, 25.11.2004., str. 1.

      (5)  SL L 357, 31.12.2002., str. 72.

      (6)  SL L 328, 7.12.2013., str. 42.


title: 2005/959/EZ: Odluka Vijeća od 21. prosinca 2005. o sklapanju Sporazuma u obliku razmjene pisama između Europske zajednice i Novog Zelanda, u skladu s člankom XXIV.:6. i člankom XXVIII. Općeg sporazuma o carinama i trgovini (GATT) iz 1994., u vezi izmjena koncesija u rasporedima Češke Republike, Republike Estonije, Republike Cipra, Republike Latvije, Republike Litve, Republike Mađarske, Republike Malte, Republike Poljske, Republike Slovenije i Slovačke Republike prilikom njihovog pristupanja Europskoj uniji

text:
               11/Sv. 121

               HR

               Službeni list Europske unije

               46

         32005D0959

               L 347/78

               SLUŽBENI LIST EUROPSKE UNIJE

         ODLUKA VIJEĆA
   od 21. prosinca 2005.
   o sklapanju Sporazuma u obliku razmjene pisama između Europske zajednice i Novog Zelanda, u skladu s člankom XXIV.:6. i člankom XXVIII. Općeg sporazuma o carinama i trgovini (GATT) iz 1994., u vezi izmjena koncesija u rasporedima Češke Republike, Republike Estonije, Republike Cipra, Republike Latvije, Republike Litve, Republike Mađarske, Republike Malte, Republike Poljske, Republike Slovenije i Slovačke Republike prilikom njihovog pristupanja Europskoj uniji
   (2005/959/EZ)
   VIJEĆE EUROPSKE UNIJE,
   uzimajući u obzir Ugovor o osnivanju Europske zajednice, a posebno njegov članak 133. u vezi s prvom rečenicom prvog podstavka njegovog članka 300. stavka 2.,
   uzimajući u obzir prijedlog Komisije,
   budući da:

               (1)

               Vijeće je 22. ožujka 2004. ovlastilo Komisiju da započne pregovore s određenim drugim članovima WTO-a na temelju članka XXIV.:6. Općeg sporazuma o carinama i trgovini (GATT) iz 1994. prilikom pristupanja Češke Republike, Republike Estonije, Republike Cipra, Republike Latvije, Republike Litve, Republike Mađarske, Republike Malte, Republike Poljske, Republike Slovenije i Slovačke Republike Europskoj uniji.

               (2)

               Pregovore je vodila Komisija uz savjetovanje s Odborom osnovanim na temelju članka 133. Ugovora, a u okviru uputa za pregovaranje koje je izdalo Vijeće.

               (3)

               Komisija je zaključila pregovore o Sporazumu u obliku razmjene pisama između Europske zajednice i Novog Zelanda, u skladu s člankom XXIV.:6. i člankom XXVIII. GATT-a iz 1994. Ovaj bi Sporazum, stoga, trebalo odobriti.

               (4)

               Mjere potrebne za provedbu ove Odluke treba usvojiti u skladu s Odlukom Vijeća 1999/468/EZ od 28. lipnja 1999. o utvrđivanju postupaka za izvršavanje provedbenih ovlasti dodijeljenih Komisiji (1),

         ODLUČILO JE:
   Članak 1.
   Sporazum u obliku razmjene pisama između Europske zajednice i Novog Zelanda, u skladu s člankom XXIV.:6. i člankom XXVIII. Općeg sporazuma o carinama i trgovini (GATT) iz 1994., u vezi izmjene koncesija u rasporedima Češke Republike, Republike Estonije, Republike Cipra, Republike Latvije, Republike Litve, Republike Mađarske, Republike Malte, Republike Poljske, Republike Slovenije i Slovačke Republike prilikom njihovog pristupanja Europskoj uniji, s obzirom na ukidanje posebnih koncesija u vezi s opozivom rasporeda Češke Republike, Republike Estonije, Republike Cipra, Republike Latvije, Republike Litve, Republike Mađarske, Republike Malte, Republike Poljske, Republike Slovenije i Slovačke Republike prilikom njihovog pristupanja Europskoj uniji, ovim se odobrava u ime Zajednice.
   Tekst Sporazuma u obliku razmjene pisama priložen je ovoj Odluci.
   Članak 2.
   Komisija donosi detaljna pravila za provedbu ovog Sporazuma u obliku razmjene pisama u skladu s postupkom predviđenim u članku 3. ove Odluke.
   Članak 3.
   1.   Upravljački odbor za žitarice, osnovan člankom 25. Uredbe (EZ) br. 1784/2003 od 29. rujna 2003. o zajedničkom uređenju tržišta žitarica (2) ili relevantni odbor osnovan odgovarajućim člankom Uredbe za organizaciju zajedničkog tržišta za dotični proizvod, pomaže Komisiji.
   2.   Kod upućivanja na ovaj stavak, primjenjuju se članci 4. i 7. Odluke 1999/468/EZ.
   Razdoblje predviđeno člankom 4. stavkom 3. Odluke 1999/468/EZ određuje se na jedan mjesec.
   3.   Odbor donosi svoj poslovnik.
   Članak 4.
   Ovim se ovlašćuje predsjednik Vijeća da odredi osobu ili osobe opunomoćene za potpisivanje Sporazuma kako bi on obvezivao Zajednicu (3).

      Sastavljeno u Bruxellesu, 21. prosinca 2005.

            Za Vijeće

            Predsjednik

         B. BRADSHAW

      (1)  SL L 184, 17.7.1999., str. 23.

      (2)  SL L 270, 21.10.2003., str. 78. Uredba kako je izmijenjena Uredbom (EZ) br. 1154/2005 (SL L 187, 19.7.2005., str. 11.).

      (3)  Dan stupanja na snagu Sporazuma objavit će se u Službenom listu Europske unije.


title: 2009/245/EZ: Odluka Europske središnje banke od 6. ožujka 2009. o odstupanjima koja se mogu odobriti u skladu s Uredbom (EZ) br. 958/2007 o statistici imovine i obveza investicijskih fondova (ESB/2007/8) (ESB/2009/4)

text:
               01/Sv. 008

               HR

               Službeni list Europske unije

               279

         32009D0004(01)

               L 072/21

               SLUŽBENI LIST EUROPSKE UNIJE

               06.03.2009.

      ODLUKA EUROPSKE SREDIŠNJE BANKE

   od 6. ožujka 2009.
   o odstupanjima koja se mogu odobriti u skladu s Uredbom (EZ) br. 958/2007 o statistici imovine i obveza investicijskih fondova (ESB/2007/8)
   (ESB/2009/4)
   (2009/245/EZ)
   UPRAVNO VIJEĆE EUROPSKE SREDIŠNJE BANKE,
   uzimajući u obzir Uredbu (EZ) br. 958/2007 Europske središnje banke od 27. srpnja 2007. o statistici imovine i obveza investicijskih fondova (ESB/2007/8) (1), a posebno njezin članak 3. stavak 2.,
   budući da se člankom 3. stavkom 2. Uredbe (EZ) br. 958/2007 (ESB/2007/8) propisuje da se odstupanja od statističkih izvještajnih zahtjeva mogu odobriti investicijskim fondovima (IF) na koje se primjenjuju nacionalna računovodstvena pravila koja dopuštaju vrednovanje njihove imovine na rjeđoj osnovi od tromjesečne. Članak 3. nadalje propisuje da Upravno vijeće odlučuje o kategorijama investicijskih fondova kojima nacionalne središnje banke (NSB) imaju diskrecijsko pravo odobriti odstupanja,
   DONIJELO JE OVU ODLUKU:
   Članak 1.
   Odstupanja
   Kategorije investicijskih fondova kojima nacionalne središnje banke mogu na temelju diskrecijskog prava odobriti odstupanja u skladu s člankom 3. stavkom 2. Uredbe (EZ) br. 958/2007 (ESB/2007/8) utvrđene su u Prilogu ovoj Odluci. Upravno vijeće preispituje te kategorije najmanje jednom svake tri godine.
   Članak 2.
   Završna odredba
   Ova je Odluka upućena nacionalnim središnjim bankama država članica koje su usvojile euro.

      Sastavljeno u Frankfurtu na Majni 6. ožujka 2009.

            Predsjednik ESB-a

         Jean-Claude TRICHET

      (1)  SL L 211, 11.8.2007., str. 8.

   PRILOG
   Kategorije investicijskih fondova kojima se mogu odobriti odstupanja u skladus člankom 3. stavkom 2. Uredbe (EZ) br. 958/2007 (ESB/2007/8)

               Država članica

               Naziv kategorije investicijskogfonda

               Pravni akt koji se odnosi nakategoriju

               Pravni akt kojim se utvrđuje učestalostvrednovanja

               Učestalost vrednovanja prema nacionalnimpropisima

               Naziv pravnog akta

               Broj/datum pravnog akta

               Relevantne odredbe

               Naziv pravnog akta

               Broj/datum pravnog akta

               Relevantne odredbe

               Grčka

               Εταιρίες επενδύσεων σε ακίνητη περιουσία
               (Investicijskadruštva za ulaganje u nekretnine)

               Αμοιβαία Κεφάλαια Ακίνητης Περιουσίας — Εταιρίες Επενδύσεων σεΑκίνητη Περιουσία και άλλες διατάξεις
               (Zakon o uzajamnim fondovimaza ulaganje u nekretnine — investicijska društva za ulaganje unekretnine i ostale pravne odredbe)

               Br. 2778 od 30. prosinca 1999.

               Članak 21.

               Αμοιβαία Κεφάλαια Ακίνητης Περιουσίας — Εταιρίες Επενδύσεων σεΑκίνητη Περιουσία και άλλες διατάξεις
               (Zakon o uzajamnim fondovimaza ulaganje u nekretnine — investicijska društva za ulaganje unekretnine i ostale pravne odredbe)

               Br. 2778 od 30. prosinca 1999.

               Članak 22. stavak 7. i članak 27. stavci 3. i 4.

               Godišnje

               Francuska

               Fonds commun de placement à risque
               (Uzajamni fondovirizičnog kapitala)

               Code monétaire et financier
               (Monetarni i financijskizakonik)

               Poglavlje IV., odjeljak 1., pododjeljak 10., od L 214-36 do L214-38

               Règlement général de l'Autorité des marchésfinanciers
               (Opća uredba Tijela za financijska tržišta)

               Knjiga IV., članak 141-13

               Dva puta godišnje

               Francuska

               Sociétés civiles de placement immobilier
               (Investicijskadruštva za ulaganje u nekretnine)

               Code monétaire et financier

               Poglavlje IV., odjeljak 3., od L 214-50 do L 214-84

               Règlement général de l'Autorité des marchés financiers (Općauredba Tijela za financijska tržišta)

               Knjiga IV., članak 422-44

               Godišnje

               Francuska

               Organismes de placement collectif immobilier
               (Subjekti zazajednička ulaganja u nekretnine)

               Code monétaire et financier

               Poglavlje IV., odjeljak 5., od L 214-89 do L 214-146

               Règlement général de l'Autorité des marchés financiers (Općauredba Tijela za financijska tržišta)

               Knjiga IV., članak 424-66

               Dva puta godišnje

               Italija

               Fondi chiusi
               (Zatvoreni fondovi)

               Decreto legislativo — Testo unico delle disposizioni in materiadi intermediazione finanziaria
               (Uredba sa zakonskom snagom — sveodredbe u području financijskog posredovanja)

               Br. 58 od 24. veljače 1998.

               Dio I., članak 1.
               Dio II., članak 37.

               Provvedimento della Banca d'Italia — Regolamentosulla gestione collettiva del risparmio
               (Zakon o središnjoj banciBanca d'Italia — Uredba o kolektivnom upravljanju štednjom)

               14. travnja 2005.

               Glava V., poglavlje 1., odjeljak II., stavak4.6.

               Dva puta godišnje

               Decreto ministeriale — Regolamento attuativo dell'articolo 37del decreto legislativo del 24 febbraio1998, n. 58
               (Ministarska uredba — Uredba o provedbi članka37. Uredbe sa zakonskom snagom br. 58 od 24.veljače 1998.)

               Br. 228 od 24. svibnja 1999.

               Poglavlje II., Članak 12.

               Portugal

               Fundos de capital de risco
               (Fondovi rizičnogkapitala)

               Decreto-Lei
               (Uredba sa zakonskom snagom)

               Br. 375/2007 od 8. studenoga2007.

               Članak 18.

               Regulamento da Comissão do Mercado de ValoresMobiliários
               (Uredba Komisije za tržište vrijednosnihpapira)

               Br. 1/2008 od 14. veljače 2008.

               Članci 4. i 11.

               Dva puta godišnje


title: Odluka Vijeća od 6. svibnja 2014. o imenovanju jednog člana Upravnog odbora Europske agencije za kemikalije

text:
               15.5.2014

               HR

               Službeni list Europske unije

               C 145/2

         ODLUKA VIJEĆA
   od 6. svibnja 2014.
   o imenovanju jednog člana Upravnog odbora Europske agencije za kemikalije
   2014/C 145/02
   VIJEĆE EUROPSKE UNIJE,
   uzimajući u obzir Ugovor o funkcioniranju Europske unije,
   uzimajući u obzir Uredbu (EZ) br. 1907/2006 Europskog parlamenta i Vijeća od 18. prosinca 2006. o registraciji, evaluaciji, autorizaciji i ograničavanju kemikalija (REACH) i osnivanju Europske agencije za kemikalije te o izmjeni Direktive 1999/45/EZ i stavljanju izvan snage Uredbe Vijeća (EEZ) br. 793/93 i Uredbe Komisije (EZ) br. 1488/94, kao i Direktive Vijeća 76/769/EEZ i direktiva Komisije 91/155/EEZ, 93/67/EEZ, 93/105/EZ i 2000/21/EZ (1), a posebno njezin članak 79.,
   budući da:

               (1)

               Člankom 79. Uredbe (EZ) br. 1907/2006 predviđa se da Vijeće za članove Upravnog odbora Europske agencije za kemikalije („Upravni odbor”) imenuje po jednog predstavnika iz svake države članice.

               (2)

               Vijeće je Odlukom od 17. svibnja 2011. (2) imenovalo 15 članova Upravnog odbora.

               (3)

               Vlada Danske obavijestila je Vijeće o svojoj namjeri da zamijeni danskog predstavnika u Upravnom odboru te je podnijela prijedlog za imenovanje novog predstavnika koji bi trebao biti imenovan na razdoblje koje traje do 31. svibnja 2015.,

         DONIJELO JE OVU ODLUKU:
   Članak 1.
   G. Henrik Søren LARSEN, danski državljanin, rođen 9. prosinca 1961., imenuje se članom Upravnog odbora Europske agencije za kemikalije umjesto g. Petera ØSTERGAARDA na razdoblje od 6. svibnja 2014. do 31. svibnja 2015.
   Članak 2.
   Ova Odluka stupa na snagu na dan donošenja.

      Sastavljeno u Bruxellesu 6. svibnja 2014.

            Za Vijeće

            Predsjednik

         G. STOURNARAS

      (1)  SL L 396, 30.12.2006., str. 1.

      (2)  SL C 151, 21.5.2011., str. 1.


title: 2013/568/EU: Odluka Europskog parlamenta od 17. travnja 2013. o razrješnici za izvršenje proračuna Europskog centra za sprečavanje i kontrolu bolesti za financijsku godinu 2011.

text:
               16.11.2013

               HR

               Službeni list Europske unije

               L 308/34

         ODLUKA EUROPSKOG PARLAMENTA
   od 17. travnja 2013.
   o razrješnici za izvršenje proračuna Europskog centra za sprečavanje i kontrolu bolesti za financijsku godinu 2011.
   (2013/568/EU)
   Ovaj će dokument biti objavljen u Posebnom izdanju Službenog lista Europske unije na hrvatskom jeziku ako zadovolji potrebne uvjete.


title: Odluka Vijeća (EU) 2017/984 od 8. kolovoza 2016. o pozivanju Španjolske da poduzme mjere za smanjenje deficita koje se procjenjuje potrebnim za ispravljanje stanja prekomjernog deficita

text:
               10.6.2017

               HR

               Službeni list Europske unije

               L 148/38

         ODLUKA VIJEĆA (EU) 2017/984
   od 8. kolovoza 2016.
   o pozivanju Španjolske da poduzme mjere za smanjenje deficita koje se procjenjuje potrebnim za ispravljanje stanja prekomjernog deficita
   VIJEĆE EUROPSKE UNIJE,
   uzimajući u obzir Ugovor o funkcioniranju Europske unije, a posebno njegov članak 126. stavak 9.,
   uzimajući u obzir preporuku Europske komisije,
   budući da:

               (1)

               U skladu s člankom 126. Ugovora o funkcioniranju Europske unije (UFEU) države članice trebaju izbjegavati prekomjerne državne deficite.

               (2)

               Pakt o stabilnosti i rastu temelji se na cilju zdravih državnih financija kao sredstvu jačanja uvjeta za stabilnost cijena i snažan održivi rast koji dovodi do otvaranja novih radnih mjesta. Pakt o stabilnosti i rastu uključuje Uredbu Vijeća (EZ) br. 1467/97 (1), koja je donesena kako bi se potaknulo brzo smanjenje prekomjernih deficita opće države.

               (3)

               U skladu s člankom 104. stavkom 6. Ugovora o osnivanju Europske zajednice (UEZ) Vijeće je 27. travnja 2009. utvrdilo da u Španjolskoj postoji prekomjerni deficit te je, u skladu s člankom 104. stavkom 7. tog Ugovora, izdalo preporuku za smanjenje prekomjernog deficita najkasnije do 2012. Otada je Vijeće na temelju članka 126. stavka 7. UFEU-a izdalo tri nove preporuke za Španjolsku (2. prosinca 2009., 10. srpnja 2012. i 21. lipnja 2013.), u kojima je rok za smanjenje prekomjernog deficita produljen do 2013., 2014. odnosno 2016. U svim trima preporukama Vijeće je izrazilo mišljenje da je Španjolska poduzela učinkovite mjere, no da je došlo do neočekivanih nepovoljnih gospodarskih događaja sa znatnim nepovoljnim posljedicama za državne financije (2).

               (4)

               U skladu s člankom 126. stavkom 8. UFEU-a Vijeće je 12. srpnja 2016. utvrdilo da Španjolska nije poduzela učinkovite mjere kao odgovor na preporuku Vijeća od 21. lipnja 2013.

               (5)

               U skladu s člankom 10. stavkom 2. Uredbe (EZ) br. 1467/97 ako država članica ne provodi mjere, odnosno ako se one pokažu nedostatnima prema mišljenju Vijeća, Vijeće odmah donosi odluku u skladu s člankom 126. stavkom 9. UFEU-a.

               (6)

               Komisija je ažurirala svoju proljetnu prognozu 2016. informacijama koje su bile dostupne do 19. srpnja 2016. Na temelju toga prognoza rasta realnog BDP-a za 2016. korigirana je naviše za 0,3 postotna boda (na 2,9 %) u usporedbi s proljetnom prognozom i naniže (2,3 % u odnosu na 2,5 % u proljeće) za 2017. Za 2018. predviđa se rast realnog BDP-a za 2,1 %, što je usporedivo s rastom od 3,2 % u 2015. Gospodarski rast vjerojatno će biti usporen, ali i stabilan, još uvijek pod pozitivnim utjecajem reformi provedenih kao odgovor na krizu te uspješnog dovršetka programa financijske pomoći. Oporavak i dalje prati intenzivno otvaranje novih radnih mjesta u kontekstu nastavka ograničavanja plaća te pod pozitivnim utjecajem reformi tržišta rada. I niske cijene nafte podupiru rast. Istodobno se očekuje da će inflacija u 2016. biti -0,3 %. Postoje međutim i negativni rizici za prognozu rasta, osobito od 2017., koji su povezani, među ostalim, i s rezultatom referenduma održanog u Ujedinjenoj Kraljevini o njezinu članstvu u Uniji, koji je povećao nesigurnost, što bi moglo dovesti do negativnih posljedica za trgovinu i domaću potražnju.

               (7)

               Prema ažuriranoj proljetnoj prognozi Komisije 2016. očekuje se da će deficit opće države smanjiti na 4,6 % BDP-a u 2016., 3,3 % BDP-a u 2017. i 2,7 % BDP-a u 2018. (u usporedbi s ciljevima iz programa stabilnosti od 3,6 % BDP-a u 2016., 2,9 % BDP-a u 2017. i 2,2 % BDP-a u 2018. te predviđenim ishodom deficita u iznosu od 3,9 % BDP-a u 2016. i 3,1 % BDP-a u 2017. iz proljetne prognoze). Prognozirano povećanje deficita djelomično se temelji na činjenici da se u ažuriranoj prognozi Komisije u obzir uzima manji broj mjera obuzdavanja rashoda na razini središnje i regionalne vlasti, koje su poduzete kao odgovor na preporuku Komisije iz ožujka 2016. (0,2 % BDP-a), nego što je predviđeno programom stabilnosti (0,4 % BDP-a) jer neke od tih mjera još nisu dovoljno određene da bi ih se uključilo u prognozu Komisije na temelju uobičajene pretpostavke o nemijenjanju politike. Međutim najveći dio te razlike proizlazi iz promjena pravnog okvira za porez na dobit poduzeća, što uzrokuje niže predujmove poduzeća („pagos fraccionados”) u 2016. Manjak predujmova nije kvantificiran u programu stabilnosti i postao je očit tek u travnju, u vrijeme prvog obroka, nakon krajnjeg roka proljetne prognoze. Ažuriranom proljetnom prognozom Komisije 2016. ti se manjkovi procjenjuju na 0,5 % BDP-a u 2016. Budući da uzrokuju stalni zastoj u plaćanju poreza, ali ne i promjenu stope ili osnovice poreza, prethodno spomenute promjene ne bi imale učinak na prihod od poreza na dobit poduzeća u novom stabilnom stanju (počevši od 2017.). One dovode do privremenog gubitka pri prikupljanju poreza u 2016., koji se u ažuriranoj proljetnoj prognozi smatra jednokratnim.
               Za 2017. razlike između ažurirane proljetne prognoze i programa stabilnosti proizlaze iz početnog položaja koji je bio lošiji od očekivanog i činjenice da mjere štednje poduzete kao odgovor na preporuku Komisije iz ožujka 2016. još nisu dovoljno određene da bi ih se uključilo u prognozu Komisije na temelju uobičajene pretpostavke o nemijenjanju politike. Očekuje se da će strukturni deficit porasti za 0,4 % BDP-a u 2016. i 0,1 % u 2017., dok će u 2018. ostati nepromijenjen. Međutim, predviđeni porast strukturnog deficita u 2016. djelomično je potaknut činjenicom da su trenutačni izgledi u pogledu inflacije i rasta nominalnog BDP-a niži od izgleda iz proračuna za 2016., što je štetno utjecalo na strukturne prihode vlade i istodobno onemogućilo prilagodbu rashoda.

               (8)

               Udio bruto duga opće države u BDP-u narastao je s 36 % u 2007. na oko 99 % u 2014. U 2015. udio duga bio je više ili manje stabilan jer je neto prodajom financijske imovine ublažen negativan učinak bržeg rasta deficita od rasta nominalnog BDP-a. Prema ažuriranoj proljetnoj prognozi Komisije 2016. očekuje se da će udio duga dosegnuti najvišu razinu u iznosu od 100,6 % BDP-a u 2017., dok je u skladu s proljetnom prognozom najviša razina u iznosu od 100,3 % BDP-a trebala biti dosegnuta u 2016. Iako se ne čini da Španjolskoj prijete neposredni rizici od fiskalnog stresa kao posljedica tog visokog udjela duga, rizici u pogledu održivosti duga srednjoročno će znatno narasti ako se ne poboljša proračunsko stanje. Dugoročno će se rizici za fiskalnu održivost vjerojatno smanjiti zbog pozitivnog učinka smanjenja rashoda povezanih sa starenjem stanovništva.

               (9)

               U skladu s člankom 5. Uredbe (EZ) br. 1467/97 u svojoj odluci kojom određenu državu članicu poziva da poduzme mjere za smanjenje deficita u skladu s člankom 126. stavkom 9. UFEU-a, Vijeće od države članice treba zahtijevati ostvarenje godišnjih proračunskih ciljeva, koji su na temelju predviđanja iz poziva usklađeni s minimalnim godišnjim poboljšanjem ciklički prilagođenog salda u iznosu od najmanje 0,5 % BDP-a, što je referentna vrijednost, ako se ne uzmu u obzir jednokratne i privremene mjere Međutim, činjenica da se ta odluka donosi u drugoj polovini godine povećava fiskalni napor potreban za postizanje zadanog godišnjeg poboljšanja strukturnog salda. Važno je voditi računa i o tome da osnovni scenarij za novo kretanje prilagodbe započinje smanjenjem strukturnog deficita u iznosu od 0,4 % BDP-a, što je bar djelomično posljedica inflacije koja je niža nego što je predviđeno scenarijem na kojem se temelji proračun za 2016., a to je u velikoj mjeri izvan kontrole vlade. Uzimajući to u obzir, čini se primjerenim ne tražiti dodatne strukturne mjere u 2016.

               (10)

               Budući da u 2016. ne bi trebalo tražiti dodatne strukturne mjere, odobrenje dodatne godine za smanjenje prekomjernog deficita u Španjolskoj, što je pravilo prema Uredbi (EZ) br. 1467/97, iziskivalo bi godišnje poboljšanje strukturnog salda u 2017., što bi imalo preveliki negativni učinak na rast. Stoga se čini primjerenim produljiti rok Španjolskoj za okončanje stanja prekomjernog deficita za dvije godine.

               (11)

               Stoga bi za uvjerljivo i održivo kretanje prilagodbe bilo potrebno da Španjolska postigne deficit opće države od 4,6 % BDP-a u 2016., 3,1 % BDP-a u 2017. i 2,2 % BDP-a u 2018., što je u skladu s pogoršanjem strukturnog salda od 0,4 % BDP-a u 2016. i 0,5 % BDP-a u 2017. i 2018. Tim se proračunskim ciljevima u obzir uzima i potreba da se sekundarni učinci fiskalne konsolidacije na javne financije nadoknade putem njihova učinka u širem ekonomskom kontekstu.

               (12)

               Smatra se da su za ostvarenje tih ciljeva potrebne dodatne strukturne mjere s predviđenim učinkom u iznosu od 0,5 % BDP-a u 2017. i 2018. Uštede za 2017. i 2018. mogle bi, među ostalim, obuhvaćati smanjenje broja i područja primjene poreznih rashoda, posebno sniženih stopa PDV-a, za postizanje traženog strukturnog napora.

               (13)

               Osim toga, stroga primjena preventivnih i korektivnih mehanizama, predviđenih u španjolskom Zakonu o stabilnosti, na svim razinama vlasti mogla bi doprinijeti ostvarenju pravovremenog i trajnog smanjenja prekomjernog deficita. To bi se moglo ostvariti većim automatizmom u njihovoj primjeni. Nadalje, doprinos pravila o potrošnji iz Zakona o stabilnosti održivosti javnih financija mogao bi se ojačati tako da se dodatno pojasni područje primjene i definicija kategorija potrošnje potrebnih za njegov izračun te tako što bi se javne uprave koje ne poštuju pravila pozvalo da odstupanja u pogledu potrošnje nadoknade u godini koja slijedi nakon pojave odstupanja.

               (14)

               Španjolska bi posebnu pozornost trebala posvetiti i kvalitativnim aspektima javnih financija, uključujući politiku javne nabave. Zadnjih je godina Komisija primila veći broj izvješća o znatnom broju nepravilnosti koje su imale učinak na primjenu zakonodavstva EU-a o javnoj nabavi. Podaci upućuju na to da među javnim naručiteljima i naručiteljima postoje razlike u provedbi javne nabave, a nedovoljni mehanizmi ex-ante i ex-post kontrole onemogućuju pravilnu i ujednačenu primjenu zakonodavstva o javnoj nabavi. Španjolska se ističe niskom stopom objave obavijesti o ugovorima i relativno visokom upotrebom pregovaračkog postupka bez prethodne objave u usporedbi s ostalim državama članicama. Time se ograničava tržišno natjecanje s poduzećima iz ostalih država članica, a to često dovodi i do izravne dodjele ugovorâ, što za posljedicu ima veće rashode opće države. Ograničenom upotrebom centraliziranih instrumenata ili instrumenata zajedničke nabavi sprječava se povećanje učinkovitosti koje bi pridonijelo fiskalnim uštedama. Nepostojanje neovisnog tijela nadležnog za osiguranje učinkovitosti i zakonske usklađenosti javne nabave širom zemlje narušava pravilnu provedbu pravila javne nabave i može stvoriti mogućnosti za nepravilnosti, što ima negativni učinak na javne financije Španjolske.

               (15)

               Kako bi se olakšao uspjeh strategije fiskalne konsolidacije, bit će važno i sveobuhvatnim strukturnim reformama poduprijeti fiskalnu konsolidaciju, u skladu s preporukama Vijeća upućenima Španjolskoj u kontekstu europskog semestra 2016., a posebno onima koje se odnose na ispravak njezinih makroekonomskih neravnoteža.

               (16)

               U skladu s člankom 126. stavkom 9. UFEU-a Vijeće može, u okviru svoje odluke kojom poziva na djelovanje na temelju te odredbe, od dotične države članice zatražiti podnošenje izvješća o prilagodbi u skladu s određenim rokovima. U skladu s člankom 5. stavkom 1.a Uredbe (EZ) br. 1467/97 izvješće države članice treba sadržavati ciljeve za državne rashode i prihode, te se u njemu utvrđuju mjere fiskalne politike na rashodovnoj i na prihodovnoj strani i daju informacije o djelovanjima u okviru politika poduzetima kao odgovor na konkretne preporuke Vijeća. Kako bi se olakšalo praćenje poštovanje roka za provedbu preporuka sadržanih u ovoj Odluci te roka za smanjenje prekomjernog deficita, Španjolska bi trebala to izvješće podnijeti do 15. listopada 2016., istodobno sa svojim nacrtom proračunskog plana za 2017.

               (17)

               Osim toga, Španjolska bi trebala izvješćivati Komisiju i Gospodarski i financijski odbor kako je propisano člankom 10. Uredbe Vijeća (EU) br. 473/2013 (3) u skladu s odredbama utvrđenima Delegiranom uredbom Komisije (EU) br. 877/2013 (4). Prvo bi se izvješće trebalo dostaviti do 15. siječnja 2017. te svaka tri mjeseca nakon toga,

         DONIJELO JE OVU ODLUKU:
   Članak 1.
   1.   Španjolska mora okončati postojeće stanje prekomjernog deficita do 2018.
   2.   Španjolska mora smanjiti deficit opće države na 4,6 % BDP-a u 2016., 3,1 % BDP-a u 2017. i 2,2 % BDP-a u 2018. To poboljšanje deficita opće države u skladu je s pogoršanjem strukturnog salda od 0,4 % BDP-a u 2016. i 0,5 % BDP-a u 2017. i 2018. na temelju ažurirane proljetne prognoze Komisije 2016. Španjolska sve neočekivane prihode iskorištava za ubrzanje smanjenja deficita i duga.
   3.   Uz uštede koje su već uzete u obzir u ažuriranoj Komisijinoj proljetnoj prognozi 2016. Španjolska donosi i u potpunosti provodi mjere konsolidacije u iznosu od 0,5 % BDP-a u 2017. i 2018.
   4.   Španjolska je spremna donijeti dodatne mjere ako se ostvare rizici za proračunske planove. Mjerama fiskalne konsolidacije osigurava se trajno poboljšanje strukturnog salda opće države na način kojim se potiče rast.
   5.   Španjolska donosi mjere za jačanje svojeg fiskalnog okvira, posebno u smislu povećanja automatizma mehanizama za sprečavanje i ispravljanje odstupanja od ciljeva u pogledu deficita, duga i rashoda i za jačanje doprinosa pravila o potrošnji iz Zakona o stabilnosti održivosti javnih financija.
   6.   Španjolska uspostavlja dosljedan okvir za osiguranje transparentnosti i usklađenosti politike javne nabave među javnim naručiteljima i naručiteljima kako bi zajamčila ekonomsku učinkovitost i visoku razinu tržišnog natjecanja. Takav okvir obuhvaća odgovarajuće mehanizme ex-ante i ex-post kontrole u području javne nabave radi osiguranja transparentnosti i zakonske usklađenosti.
   Članak 2.
   Vijeće utvrđuje da Španjolska do 15. listopada 2016. mora poduzeti učinkovite mjere i, u skladu s člankom 5. stavkom 1.a Uredbe (EZ) br. 1467/97, Vijeću i Komisiji dostaviti izvješće o djelovanju poduzetom kao odgovor na ovu Odluku. Izvješće sadržava ciljeve za državne rashode i prihode te se u njemu utvrđuju diskrecijske mjere na rashodovnoj i na prihodovnoj strani i daju informacije o djelovanjima poduzetima kao odgovor na konkretne preporuke Vijeća za jačanje njezina fiskalnog okvira i njezina okvira politike javne nabave u skladu s člankom 1. stavcima 5. i 6.
   Članak 3.
   Ova je Odluka upućena Kraljevini Španjolskoj.

      Sastavljeno u Bruxellesu 8. kolovoza 2016.

            Za Vijeće

            Predsjednik

         M. LAJČÁK

      (1)  Uredba Vijeća (EZ) br. 1467/97 od 7. srpnja 1997. o ubrzanju i pojašnjenju provedbe postupka u slučaju prekomjernog deficita (SL L 209, 2.8.1997., str. 6.).

      (2)  Svi dokumenti povezani s postupkom u slučaju prekomjernog deficita za Španjolsku nalaze se na sljedećim internetskim stranicama: http://ec.europa.eu/economy_finance/economic_governance/sgp/deficit/countries/spain_en.htm

      (3)  Uredba (EU) br. 473/2013 Europskog parlamenta i Vijeća od 21. svibnja 2013. o zajedničkim odredbama za praćenje i procjenu nacrta proračunskih planova i osiguranju smanjenja prekomjernog deficita država članica u europodručju (SL L 140, 27.5.2013., str. 11.).

      (4)  Delegirana uredba Komisije (EU) br. 877/2013 оd 27. lipnja 2013. o dopuni Uredbi (EU) br. 473/2013 Europskog parlamenta i Vijeća o zajedničkim odredbama za praćenje i procjenu nacrta proračunskih planova i osiguranju smanjenja prekomjernog deficita država članica u europodručju (SL L 244, 13.9.2013., str. 23.).


title: 2004/575/EZ: Odluka Vijeća od 29. travnja 2004. o sklapanju, u ime Europske zajednice, Protokola o suradnji u sprečavanju onečišćavanja s brodova i, u slučajevima opasnosti, u suzbijanju onečišćavanja Sredozemnog mora uz Barcelonsku konvenciju o zaštiti Sredozemnog mora od onečišćenja

text:
               11/Sv. 38

               HR

               Službeni list Europske unije

               92

         32004D0575

               L 261/40

               SLUŽBENI LIST EUROPSKE UNIJE

         ODLUKA VIJEĆA
   od 29. travnja 2004.
   o sklapanju, u ime Europske zajednice, Protokola o suradnji u sprečavanju onečišćavanja s brodova i, u slučajevima opasnosti, u suzbijanju onečišćavanja Sredozemnog mora uz Barcelonsku konvenciju o zaštiti Sredozemnog mora od onečišćenja
   (2004/575/EZ)
   VIJEĆE EUROPSKE UNIJE,
   uzimajući u obzir Ugovor o osnivanju Europske zajednice, a posebno njegov članak 175. stavak 1., u vezi s prvom rečenicom članka 300. stavka 2. i prvim podstavkom članka 300. stavka 3.,
   uzimajući u obzir prijedlog Komisije,
   uzimajući u obzir mišljenje Europskog parlamenta (1),
   budući da:

               (1)

               Politika Europske zajednice u odnosu na okoliš doprinosi ostvarivanju ciljeva koji uključuju očuvanje, zaštitu i poboljšanje kakvoće okoliša, te promicanje mjera na međunarodnoj razini za rješavanje regionalnih ili svjetskih problema okoliša.

               (2)

               Europska zajednica ugovorna je stranka Konvencije o zaštiti Sredozemnog mora od onečišćenja (Barcelonska konvencija), koja je odobrena Odlukom 77/585/EEZ (2), i njezine izmjene iz 1995. godine koja je odobrena Odlukom 1999/802/EZ (3). Zajednica je također ugovorna stranka četiri protokola uz Barcelonsku konvenciju, uključujući Protokol o suradnji u borbi protiv onečišćenja Sredozemnog mora naftom i drugim štetnim tvarima u slučaju nezgode, koji je odobren Odlukom 81/420/EEZ (4).

               (3)

               Komisija je u ime Zajednice sudjelovala u pregovorima o Protokolu o suradnji u sprečavanju onečišćavanja s brodova i, u slučajevima opasnosti, u suzbijanju onečišćavanja Sredozemnog mora (Protokol), na temelju pregovaračkih smjernica primljenih od Vijeća 25. siječnja 2000.

               (4)

               Zajednica je potpisala Protokol 25. siječnja 2002. na Malti.

               (5)

               Protokol ažurira pravne instrumente Barcelonske konvencije kako bi uključivali suradnju u sprečavanju onečišćenja s brodova, kako bi suradnja u slučajevima iznenadnog onečišćenja bila djelotvornija i kako bi se poboljšala provedba primjene međunarodnih propisa.

               (6)

               Ne utječući na pravo stranaka da donose odgovarajuće strože mjere u skladu s međunarodnim pravom, Protokol sadrži mjere koje su potrebne kako bi se izbjegao nesklad sa zakonodavstvom Zajednice koje je već na snazi u područjima na koje se odnosi Protokol.

               (7)

               Zajednica bi stoga trebala odobriti Protokol,

         ODLUČILO JE:
   Članak 1.
   Ovim se u ime Zajednice odobrava Protokol o suradnji u sprečavanju onečišćavanja s brodova i, u slučajevima opasnosti, u suzbijanju onečišćavanja Sredozemnog mora uz Barcelonsku konvenciju o zaštiti Sredozemnog mora od onečišćenja, dalje u tekstu „Protokol”.
   Tekst Protokola priložen je ovoj Odluci.
   Članak 2.
   Ovime se ovlašćuje predsjednik Vijeća da odredi osobu ili osobe ovlaštene da u ime Europske zajednice polože ispravu o odobrenju Protokola kod španjolske vlade u skladu s odredbama članka 23. Protokola.

      Sastavljeno u Luxembourgu 29. travnja 2004.

            Za Vijeće

            Predsjednik

         M. McDOWELL

      (1)  Mišljenje od 10. veljače 2004. (još nije objavljeno u Službenom listu).

      (2)  SL L 240, 19.9.1977., str. 1.

      (3)  SL L 322, 14.12.1999., str. 32.

      (4)  SL L 162, 19.6.1981., str. 4.


title: 2000/804/EZ: Odluka Vijeća od 4. prosinca 2000. o sklapanju Sporazuma o trgovini tekstilnim proizvodima s određenim trećim zemljama (Republika Bjelarus, Kraljevina Nepal, bivša jugoslavenska republika Makedonija, Armenija, Azerbajdžan, Gruzija, Kazakstan, Moldova, Tadžikistan, Turkmenistan, Uzbekistan, Narodna Republika Kina, Ukrajina, Arapska Republika Egipat)

text:
               11/Sv. 008

               HR

               Službeni list Europske unije

               34

         32000D0804

               L 326/63

               SLUŽBENI LIST EUROPSKE UNIJE

               04.12.2000.

      ODLUKA VIJEĆA

   od 4. prosinca 2000.
   o sklapanju Sporazuma o trgovini tekstilnim proizvodima s određenim trećim zemljama (Republika Bjelarus, Kraljevina Nepal, bivša jugoslavenska republika Makedonija, Armenija, Azerbajdžan, Gruzija, Kazakstan, Moldova, Tadžikistan, Turkmenistan, Uzbekistan, Narodna Republika Kina, Ukrajina, Arapska Republika Egipat)
   (2000/804/EZ)
   VIJEĆE EUROPSKE UNIJE,
   uzimajući u obzir Ugovor o osnivanju Europske zajednice, a posebno njegov članak 133., u vezi s njegovim člankom 300. stavkom 2., prvom alinejom, prvom rečenicom,
   uzimajući u obzir prijedlog Komisije,
   budući da:

               (1)

               Komisija je u ime Europske zajednice pregovorima dogovorila sporazume o trgovini tekstilnim proizvodima s određenim trećim zemljama.

               (2)

               Navedeni se sporazumi privremeno provode podložno uzajamnosti (1).

               (3)

               Sporazum o trgovini tekstilnim proizvodima, u obliku razmjene pisama s Republikom Kazakstan, potpisan je 27. lipnja 2000., podložno njegovu sklapanju.

               (4)

               Navedeni bi se sporazumi trebali odobriti,

         ODLUČILO JE:
   Članak 1.
   Sporazumi navedeni u Prilogu ovoj Odluci ovim se odobravaju u ime Zajednice.
   Članak 2.
   Predsjednik Vijeća ovime je ovlašten imenovati osobu (osobe) ovlaštene za potpisivanje sporazuma, izuzev onog koji se odnosi na Kazakstan (2), kako bi obvezali Zajednicu.
   Članak 3.
   Ova se odluka objavljuje u Službenom listu Europskih zajednica.

      Sastavljeno u Bruxellesu 4. prosinca 2000.

            Za Vijeće

            Predsjednik

         H. VÉDRINE

      (1)  Odluka Vijeća (Kraljevina Nepal) 2000/72/EZ, (SL L 32, 7.2.2000., str. 1.) i Odluke Vijeća (Republika Bjelarus): 1999/869/EZ, (SL L 336, 29.12.1999., str. 26.); (bivša jugoslavenska republika Makedonija): 1999/875/EZ, (SL L 344, 31.12.1999., str. 1.); (Armenija, Azerbajdžan, Gruzija, Kazakstan, Moldova, Tadžikistan, Turkmenistan i Uzbekistan): 1999/867/EZ, (SL L 343, 31.12.1999., str. 1.); (Narodna Republika Kina): 1999/876/EZ, (SL L 345, 31.12.1999., str. 1.); (Ukrajina): 1999/871/EZ, (SL L 337, 30.12.1999., str. 43.); (Arapska Republika Egipat): 2000/3/EZ (SL L 2, 5.1.2000., str. 68.).

      (2)  Sporazum koji se odnosi na Kazakstan već je potpisan 27. lipnja 2000., podložno njegovu sklapanju.
   PRILOG

               —

               Sporazum u obliku razmjene pisama između Europske zajednice i Republike Bjelarus, o izmjeni Sporazuma između Europske zajednice i Republike Bjelarus o trgovini tekstilnim proizvodima, prema privremenoj primjeni u skladu s Odlukom Vijeća 1999/869/EZ (1).

               —

               Sporazum između Europske zajednice i Kraljevine Nepal o trgovini tekstilnim proizvodima, prema privremenoj primjeni u skladu s Odlukom Vijeća 2000/72/EZ (2).

               —

               Sporazum između Europske zajednice i bivše jugoslavenske republike Makedonije o trgovini tekstilnim proizvodima, prema privremenoj primjeni u skladu s Odlukom Vijeća 1999/875/EZ (3).

               —

               Sporazumi u obliku razmjene pisama između Europske zajednice i određenih trećih država (Armenija, Azerbajdžan, Gruzija, Kazakstan, Moldova, Tadžikistan, Turkmenistan, Uzbekistan) o trgovini tekstilnim proizvodima, prema privremenoj primjeni u skladu s Odlukom Vijeća 1999/867/EZ (4).

               —

               Sporazum u obliku razmjene pisama o izmjeni sporazumâ između Europske zajednice i Narodne republike Kine o trgovini tekstilnim proizvodima, prema privremenoj primjeni u skladu s Odlukom Vijeća 1999/876/EZ (5).

               —

               Sporazum u obliku razmjene pisama između Europske zajednice i Ukrajine o izmjeni Sporazuma između Europske zajednice i Ukrajine o trgovini tekstilnim proizvodima, prema privremenoj primjeni u skladu s Odlukom Vijeća 1999/871/EZ (6).

               —

               Memorandum o razumijevanju između Europske zajednice i Arapske Republike Egipat o trgovini tekstilnim proizvodima, prema privremenoj primjeni u skladu s Odlukom Vijeća 2000/3/EZ (7).

      (1)  SL L 336, 29.12.1999., str. 26.

      (2)  SL L 32, 7.2.2000., str. 1.

      (3)  SL L 344, 31.12.1999., str. 1.

      (4)  SL L 343, 31.12.1999., str. 1.

      (5)  SL L 345, 31.12.1999., str. 1.

      (6)  SL L 337, 30.12.1999., str. 43.

      (7)  SL L 2, 5.1.2000., str. 68.


title: Odluka br. 1149/2007/EZ Europskog parlamenta i Vijeća od 25. rujna 2007. o uspostavi posebnog programa „Civilno pravosuđe” za razdoblje 2007.-2013. u okviru općeg programa „Temeljna prava i pravosuđe”

text:
               19/Sv. 10

               HR

               Službeni list Europske unije

               132

         32007D1149

               L 257/16

               SLUŽBENI LIST EUROPSKE UNIJE

         ODLUKA br. 1149/2007/EZ EUROPSKOG PARLAMENTA I VIJEĆA
   od 25. rujna 2007.
   o uspostavi posebnog programa „Civilno pravosuđe” za razdoblje 2007.-2013. u okviru općeg programa „Temeljna prava i pravosuđe”
   EUROPSKI PARLAMENT I VIJEĆE EUROPSKE UNIJE,
   uzimajući u obzir Ugovor o osnivanju Europske zajednice, a posebno njegov članak 61. točku (c) i članak 67. stavak 5.,
   uzimajući u obzir prijedlog Komisije,
   u skladu s postupkom utvrđenim u članku 251. Ugovora (1),
   budući da:

               (1)

               Zajednica si je postavila cilj održavanja i razvoja područja slobode, sigurnosti i pravde u kojem je osigurano kretanje osoba. S tim cilju Zajednica donosi, inter alia, mjere na području pravosudne suradnje u građanskim stvarima potrebne za pravilno funkcioniranje unutarnjeg tržišta.

               (2)

               Temeljem prethodnih programa, kao što su projekt Grotius (2) i Robert Schuman (3), Uredbom Vijeća (EZ) br. 743/2002 (4) utvrđen je za razdoblje 2002.-2006. opći okvir Zajednice za aktivnosti za olakšavanje provedbe pravosudne suradnje u građanskim stvarima.

               (3)

               Europsko vijeće u Bruxellesu 4. i 5. studenoga 2004. donijelo je Haški program: Jačanje slobode, sigurnosti i pravde u Europskoj uniji (5) (dalje u tekstu „Haški program”).

               (4)

               U lipnju 2005. Vijeće i Komisija donijeli su Akcijski plan o provedbi Haškog programa (6).

               (5)

               Ambiciozni ciljevi postavljeni Ugovorom i Haškim programom trebali bi se postići uspostavom prilagodljivog i učinkovitog programa koji će olakšati planiranje i provedbu.

               (6)

               Program „Civilno pravosuđe” trebao bi osigurati inicijative Komisije u skladu s načelom supsidijarnosti, za djelovanja radi potpore organizacija koje promiču i olakšavaju pravosudnu suradnju u građanskim stvarima te za djelovanja radi potpore posebnih projekata.

               (7)

               Opći program na području civilnog pravosuđa čiji je cilj bolje međusobno razumijevanje pravnih i pravosudnih sustava država članica će doprinijeti smanjivanju prepreka pravosudnoj suradnju u građanskim stvarima što će poboljšati funkcioniranje unutarnjeg tržišta.

               (8)

               Prema Haškom programu jačanje uzajamnog povjerenja zahtijeva izričite napore u unaprjeđenju međusobnog razumijevanja između pravosudnih tijela i različitih pravnih sustava. Europskim mrežama nacionalnih javnih tijela trebala bi se posvetiti posebna pozornost i podrška u tom smislu.

               (9)

               Ovom bi se Odlukom trebala predvidjeti mogućnost sufinanciranja aktivnosti nekih europskih mreža u mjeri u kojoj su izdaci nastali u nastojanju za postizanjem cilja koji je u općem europskom interesu. Međutim, takvo sufinanciranje ne bi trebalo značiti da će budući programi pokrivati te mreže, niti bi trebalo spriječiti druge europske mreže da primaju potpore za svoje aktivnosti u skladu s ovom Odlukom.

               (10)

               Svaka institucija, udruženje ili mreža koji primaju bespovratna sredstva temeljem programa „Civilno pravosuđe” trebali bi prikazivati potporu Zajednice u skladu sa smjernicama o prepoznatljivosti koje utvrđuje Komisija.

               (11)

               Ova Odluka utvrđuje financijsku omotnicu za cijelo vrijeme trajanja programa, što u smislu točke 37. Međunarodnog sporazuma od 17. svibnja 2006. između Europskog parlamenta, Vijeća i Komisije o proračunskoj disciplini i dobrom financijskom upravljanju (7) predstavlja prioritetni referentni okvir za proračunsko tijelo tijekom godišnjeg proračunskog postupka.

               (12)

               Budući da ciljeve ove Direktive države članice ne mogu u dovoljnoj mjeri postići te ih je stoga zbog opsega i učinaka programa lakše postići na razini Zajednice, Zajednica može donijeti mjere u skladu s načelom supsidijarnosti iz članka 5. Ugovora. U skladu s načelom proporcionalnosti iz navedenog članka, ova Odluka ne prelazi ono što je potrebno za ostvarivanje tih ciljeva.

               (13)

               Uredba Vijeća (EZ, Euratom) br. 1605/2002 od 25. lipnja 2002. o Financijskoj uredbi koja se primjenjuje na opći proračun Europskih zajednica (8) (dalje u tekstu „Financijska uredba”) i Uredba Komisije (EZ, Euratom) br. 2342/2002 od 23. prosinca 2002. o utvrđivanju detaljnih pravila za provedbu Uredbe Vijeća (EZ, Euratom) br. 1605/2002 (9), kojom se štite financijski interesi Zajednice, moraju se primijeniti uzimajući u obzir načela jednostavnosti i dosljednosti u izboru proračunskih instrumenata, ograničavanja broja slučajeva gdje Komisija zadržava izravnu odgovornost za provedbu i upravljanje, i zahtijevanu proporcionalnost između razine sredstava i administrativnog tereta povezanog s njihovim korištenjem.

               (14)

               Također bi trebalo poduzeti odgovarajuće mjere kako bi se spriječile nepravilnosti i prijevare te potrebne korake za povrat izgubljenih, nepravilno plaćenih i nepravilno korištenih sredstava u skladu s Uredbom Vijeća (EZ, Euratom) br. 2988/85 od 18. studenoga 1995. o zaštiti financijskih interesa Zajednice (10), Uredbom Vijeća (Euratom, EZ) br. 2185/96 od 11. studenoga 1996., o provjerama i inspekcijama na terenu koje provodi Komisija s ciljem zaštite financijskih interesa Europskih zajednica od prijevara i ostalih nepravilnosti (11) i Uredbom (EZ) br. 1073/1999 Europskog parlamenta i Vijeća od 25. svibnja 1999. o istragama koje provodi Europski ured za borbu protiv prijevara (OLAF) (12).

               (15)

               Financijska uredba zahtijeva donošenje temeljnog akta za pokrivanje bespovratnih sredstava za poslovanje.

               (16)

               Mjere potrebne za provođenje ove Odluke trebale bi se donijeti u skladu s Odlukom vijeća 1999/468/EZ od 28. lipnja 1999. o utvrđivanju postupaka za izvršavanje provedbenih ovlasti dodijeljenih Komisiji (13), pri čemu treba razlikovati mjere koje su predmet upravljačkog postupka i one koje su predmet savjetodavnog postupka, pri čemu je ovaj posljednji u nekim slučajevima primjereniji u smislu veće učinkovitosti.

               (17)

               U skladu s člankom 7. stavkom 3. Odluke 1999/468/EZ Komisija bi trebala informirati Europski parlament o radu odbora koji se odnosi na provedbu ovog programa. Posebno, Europski parlament bi trebao zaprimiti nacrt godišnjeg programa kada se dostavi upravljačkom odboru. Nadalje, Europski parlament bi trebao zaprimiti rezultate glasovanja i sažetke zapisnika sastanaka tog odbora.

               (18)

               U skladu s člankom 3. Protokola o stajalištu Ujedinjene Kraljevine i Irske priloženog Ugovoru o Europskoj uniji i Ugovoru o osnivanju Europske zajednice, Ujedinjena Kraljevina i Irska obavijestili su o svojoj želji za sudjelovanjem u donošenju i primjeni ove Odluke.

               (19)

               U skladu s člancima 1. i 2. Protokola o stajalištu Danske priloženog Ugovoru o Europskoj uniji i Ugovoru o osnivanju Europske zajednice, Danska ne sudjeluje u donošenju ove Odluke, nije njome vezana niti podliježe njezinoj primjeni.

               (20)

               Europski gospodarski i socijalni odbor o ovoj je Odluci dostavio mišljenje (14).

               (21)

               S ciljem osiguravanja učinkovite i pravovremene provedbe ovog programa, ova bi se Odluke trebala primjenjivati od 1. siječnja 2007.,

         ODLUČILI SU:
   Članak 1.
   Uspostava Programa
   1.   Ovom se Odlukom uspostavlja posebni program „Civilno pravosuđe”, dalje u tekstu „Program”, kao dio općeg programa „Temeljna prava i pravosuđe” kao bi se doprinijelo progresivnoj uspostavi područja slobode, sigurnosti i pravde.
   2.   Program pokriva razdoblje od 1. siječnja 2007. do 31. prosinca 2013.
   3.   U ovoj Odluci izraz „država članica” znači države članice osim Danske.
   Članak 2.
   Opći ciljevi
   1.   Program ima sljedeće ciljeve:

               (a)

               promicati pravosudnu suradnju s ciljem doprinosa stvaranju istinskog europskog prostora pravde u građanskim stvarima koji se temelji na uzajamnom priznanju i uzajamnom povjerenju;

               (b)

               promicati uklanjanje prepreka dobrom funkcioniranju prekograničnih građanskih postupaka u državama članicama;

               (c)

               poboljšati svakodnevni život pojedinaca i poduzeća omogućujući im ostvarivanje njihovih prava po cijeloj Europskoj uniji, posebno poboljšanjem pristupa pravosuđu;

               (d)

               poboljšati kontakte, razmjenu informacija i mreže između pravnih, pravosudnih i upravnih tijela i pravnih profesija, uključujući putem potpore pravosudnom osposobljavanju s ciljem boljeg uzajamnog razumijevanja između takvih tijela i stručnjaka.

         2.   Ne dovodeći u pitanje ciljeve i ovlasti Zajednice, opći ciljevi Programa doprinose razvoju politika Zajednice, te posebno stvaranju područja pravosuđa.
   Članak 3.
   Posebni ciljevi
   Program ima sljedeće posebne ciljeve:

               (a)

               poboljšavati pravosudnu suradnju u građanskim stvarima s ciljem:

                           i.

                           osiguranja pravne sigurnosti i poboljšanja pristupa pravosuđu;

                           ii.

                           promicanja uzajamnog priznanja odluka u građanskim i trgovačkim stvarima;

                           iii.

                           uklanjanja prepreka kod prekograničnih sporova koje su nastale zbog razlika u građanskom pravu i građanskim postupcima te promicanja u tu svrhu potrebnih usklađenosti zakonodavstva;

                           iv.

                           jamčenja kvalitetnog rada sudbene vlasti izbjegavanjem sukoba nadležnosti;

               (b)

               poboljšanje uzajamnog poznavanja pravnih i pravosudnih sustava država članica u građanskim stvarima i promicanje i jačanje umrežavanja, uzajamne suradnje, razmjene i širenja informacija, iskustava i najboljih praksi;

               (c)

               osiguranje dobre provedbe, ispravne i konkretne primjene i ocjene instrumenata Zajednice u području pravosudne suradnje u građanskim i trgovačkim stvarima;

               (d)

               poboljšati informiranje o pravnim sustavima država članica i pristupu pravosuđu;

               (e)

               promicanje izobrazbe pravosudnih djelatnika na području prava Unije i Zajednice;

               (f)

               ocjena općih uvjeta potrebnih za jačanje uzajamnog povjerenja, uz puno poštivanje neovisnosti pravosuđa;

               (g)

               olakšavanje rada Europske pravosudne mreže u građanskim i trgovačkim stvarima koja je uspostavljena Odlukom Vijeća 2001/470/EZ (15)

         Članak 4.
   Mjere
   Radi ostvarivanja općih i posebnih ciljeva iz članaka 2. i 3., Program podupire sljedeće oblike mjera pod uvjetima navedenim u godišnjim programima rada iz članka 9. stavka 2.:

               (a)

               posebne mjere koje pokreće Komisija, kao što su studije i istraživanja, ankete o javnom mišljenju i statistički pregledi, oblikovanje pokazatelja i zajedničkih metodologija, prikupljanje, razvoj i širenje podatka i statistika, seminari, konferencije i stručni sastanci, organizacija javnih kampanja i događaja, razvoj i održavanje internetskih stranica, priprema i širenje informativne građe, podrška i upravljanje mrežama nacionalnih stručnjaka, analitičke, nadzorne i ocjenjivačke aktivnosti; ili

               (b)

               posebne transnacionalne projekte od interesa za Zajednicu koje predstavljaju tijela ili drugi subjekti države članice, međunarodne organizacije i nevladine organizacije, uključujući u svakom slučaju najmanje dvije države članice ili barem jednu državu članicu i jednu drugu državu koja može biti zemlja pristupnica ili zemlja kandidatkinja; ili

               (c)

               aktivnosti nevladinih organizacija ili drugih subjekata čiji je cilj opći europski interes u skladu s općim ciljevima Programa pod uvjetima iz godišnjih programa rada; ili

               (d)

               bespovratna sredstva za poslovanje za sufinanciranje izdataka povezanih sa stalnim programima rada Europske mreže vijeća za pravosuđe i Mreže predsjednika vrhovnih sudova Europske unije, u mjeri u kojoj nastaju u ostvarivanju cilja od općeg europskog interesa promicanjem razmjena mišljenja i iskustava o pitanjima vezanim uz sudsku praksu te organizaciju i funkcioniranje članova tih mreža u obavljanju njihovih sudačkih i/ili savjetničkih poslova vezanih uz pravo Zajednice.

         Članak 5.
   Sudjelovanje
   1.   Sljedeće zemlje mogu sudjelovati u mjerama iz Programa: zemlje pristupnice, zemlje kandidatkinje i zemlje Zapadnog balkana koje su uključene u proces stabilizacije i pridruživanja u skladu s uvjetima sporazuma o pridruživanju ili njegovih dodatnih protokola u vezi sudjelovanja u programima Zajednice koji su zaključeni ili trebaju biti zaključeni s tim zemljama.
   2.   Projekti mogu uključivati pravne stručnjake iz Danske, iz zemalja kandidatkinja koje ne sudjeluju u Programu, kada bi do doprinijelo njihovoj pripremi za pristupanje ili iz trećih zemalja koje ne sudjeluju u Programu, ako to služi svrsi projekata.
   Članak 6.
   Ciljne skupine
   1.   Program je, inter alia, namijenjen pravosudnim djelatnicama, nacionalnim tijelima i građanima Unije općenito.
   2.   Za potrebe ove odluke „pravosudni djelatnici” znači suci, državni odvjetnici, odvjetnici, pravni zastupnici, javni bilježnici, akademski i znanstveni djelatnici, dužnosnici ministarstva, sudski službenici, sudski ovršitelji, sudski tumači i drugi stručnjaci koji su povezani s pravosuđem u području građanskog prava.
   Članak 7.
   Pristup Programu
   Pristup Programu otvoren je institucijama, javnim i privatnim organizacijama, uključujući strukovne organizacije, sveučilišta, istraživačke institute te institute za pravnu i pravosudnu izobrazbu pravnih praktičara, međunarodnih organizacija i nevladinih organizacija država članica.
   Članak 8.
   Vrste intervencija
   1.   Financiranje Zajednice može imati sljedeće oblike:

               (a)

               bespovratna sredstva;

               (b)

               ugovore o javnoj nabavi.

         2.   Bespovratna sredstva Zajednice dodjeljuju se na temelju objavljenih natječaja za prijedloge i dodjeljuju se u obliku bespovratnih sredstava za poslovanje i bespovratnih sredstava za provođenje mjera. Najviša vrijednost za sufinanciranje utvrđuje se u godišnjim programima rada.
   3.   Nadalje, izdaci su predviđeni za provođenje popratnih mjera na temelju ugovora o javnoj nabavi te u tom slučaju financiranje Zajednice pokriva kupnju robe i usluga. To, inter alia, pokriva izdatke za obavješćivanje i komunikaciju, pripremu, provedbu, nadzor, provjeravanje i ocjenu projekata, politika, programa i zakonodavstva.
   Članak 9.
   Provedbene mjere
   1.   Komisija provodi financijsku potporu Zajednice u skladu s Financijskom uredbom.
   2.   Za provođenje Programa Komisija u okvirima općih ciljeva iz članka 2. usvaja godišnje programe rada u kojima se navode posebni ciljevi, tematski prioriteti, popratne mjere iz članka 8. stavka 3. te, ako je potrebno, popis drugih mjera.
   3.   Godišnji programi rada donose se u skladu s postupkom iz članka 10. stavka 2.
   4.   Ocjena i postupci dodjele u vezi bespovratnih sredstava za mjere uzimaju u obzir, inter alia, sljedeće kriterije:

               (a)

               sukladnost predložene mjere sa godišnjim programom rada, ciljevima iz članaka 2. i 3. te vrstama mjera iz članka 4.;

               (b)

               kvalitetu predložene mjere u smislu njezine koncepcije, organizacije, predstavljanja i očekivanih rezultata;

               (c)

               zatraženi iznos financiranja Zajednice i njegova prikladnost u odnosu na očekivane rezultate;

               (d)

               utjecaj očekivanih rezultata na ciljeve iz članak 2. i 3. te mjere iz članka 4.

         5.   Zahtjevi za bespovratna sredstva za poslovanje iz članka 4. stavka (d) ocjenjuju se u svjetlu:

               (a)

               dosljednosti s ciljevima Programa;

               (b)

               kvalitete planiranih aktivnosti;

               (c)

               vjerojatnog multiplikacijskog učinka tih aktivnosti na javnost;

               (d)

               geografskog utjecaja aktivnosti koje se provode;

               (e)

               uključenosti građana u organizaciju predmetnih tijela;

               (f)

               odnosa troškova i koristi predložene aktivnosti.

         6.   Komisija razmatra svaku predloženu mjeru koja je dostavljena prema članku 4. točkama (b) i (c). Odluke koje se odnose na te mjere donose se u skladu s postupkom iz članka 11. stavka 2.
   Članak 10.
   Upravni odbor
   1.   Komisiji pomaže upravni odbor.
   2.   Prilikom upućivanja na ovaj stavak primjenjuju se članci 4. i 7. Odluke 1999/468/EZ, uzimajući u obzir odredbe njezinog članka 8.
   Razdoblje iz članka 4. stavka 3. Odluke 1999/468/EZ je tri mjeseca.
   Članak 11.
   Savjetodavni odbor
   1.   Komisiji pomaže savjetodavni odbor.
   2.   Prilikom upućivanja na ovaj stavak primjenjuju se članci 3. i 7. Odluke 1999/468/EZ, uzimajući u obzir odredbe njezinog članka 8.
   Članak 12.
   Dopunjavanje
   1.   Tražit će se sinergije i dopunjavanje s drugim instrumentima Zajednice, naročito sa posebnim programom „Kazneno pravosuđe” kao dijelom općeg programa „Temeljna prava i pravda” i općih programa „Sigurnost i zaštita sloboda” i „Solidarnost i upravljanje migracijskim tokovima”. Statistički element obavješćivanja na području civilnog pravosuđa razvijat će se u suradnji s državama članicama, prema potrebi korištenjem statističkog programa Zajednice.
   2.   Program može iznimno koristiti sredstva drugih instrumenata Zajednice, naročito posebnog programa „Kazneno pravosuđe” kao dijelom općeg programa „Temeljna prava i pravda” s ciljem provođenja mjera radi ispunjavanja ciljeva oba programa.
   3.   Djelatnosti koje se financiraju u okviru ove Odluke ne primaju financijske potpore za istu svrhu iz drugih financijskih instrumenata Unije ili Zajednice. Korisnici programa dostavljaju Komisiji informacije o sredstvima dobivanim iz općeg proračuna Europske unije i drugih izvora, kao i informacije o tekućim zahtjevima za financiranje.
   Članak 13.
   Proračunska sredstva
   1.   Financijska sredstva za provođenje ove Odluke iznose 109 300 000 EUR za razdoblje iz članka 1.
   2.   Proračunska sredstva dodijeljena za mjere predviđene u Programu uključuju se u godišnja dodijeljena sredstva općeg proračuna Europske unije. Raspoloživa godišnja dodijeljena sredstva odobrava proračunsko tijelo u granicama financijskog okvira.
   Članak 14.
   Nadzor
   1.   Komisija osigurava da za svaku mjeru koja se financira iz Programa, korisnik dostavi tehnička i financijska izvješća o napretku rada i da se konačno izvješće dostavi u roku od tri mjeseca od završetka mjere. Komisija određuje oblik i sadržaj izvješća. Komisija stavlja izvješća na raspolaganje državama članicama.
   2.   Ne dovodeći u pitanje revizije koje je proveo Revizorski sud u suradnji s nadležnim nacionalnim revizorskim tijelima ili odjelima sukladno članku 248. Ugovora ili bilo kojom drugom inspekcijom koja se provodi prema članku 279. stavku 1. podstavku 1. točki (b) Ugovora, službenici i drugo osoblje Komisije mogu provoditi provjere na licu mjesta, uključujući preglede uzoraka o mjerama koje se financiraju u okviru Programa.
   3.   Komisija osigurava da ugovori i sporazumi koji proizlaze iz provedbe Programa omogućuju nadzor i financijsku kontrolu Komisije (ili bilo kojeg predstavnika kojeg ona ovlasti), po potrebi na licu mjesta, te reviziju Revizorskog suda.
   4.   Komisija osigurava da za razdoblje od pet godina nakon posljednjeg plaćanja u pogledu bilo koje mjere, korisnik financijske potpore čuva dostupnom za Komisiju svu dokaznu dokumentaciju u vezi troškova za mjere.
   5.   Na temelju rezultata izvješća i pregleda uzoraka iz stavaka 1. i 2., Komisija osigurava da se, prema potrebi, opseg ili uvjeti dodjele prvotno odobrene financijske potpore te, također, vremenski raspored plaćanja, prilagode.
   6.   Komisija osigurava da se poduzme svaki drugi korak potreban za provjeru da se financirana mjera provela valjano i u skladu s odredbama ove Odluke i Financijske uredbe.
   Članak 15.
   Zaštita financijskih interesa Zajednice
   1.   Komisija osigurava da se prilikom provođenja mjera koje se financiraju na temelju ove Odluke štite financijski interesi Zajednice primjenom preventivnih mjera protiv prijevare, korupcije i drugih nezakonitih aktivnosti učinkovitim provjerama i vraćanjem nepravilno plaćenih iznosa te, ako je nepravilnost otkrivena, učinkovitim, proporcionalnim i odvraćajućim kaznama u skladu s Uredbama (EZ, Euratom) br. 2988/95, (Euratom, EZ) br. 2185/96 i (EZ) br. 1073/1999.
   2.   Za mjere Zajednice koje se financiraju prema ovoj Odluci, Uredbe (EZ, Euratom) br. 2988/95, (Euratom, EZ) br. 2185/96 primjenjuju se na svaku povredu odredbe prava Zajednice, uključujući povrede ugovornih obveza koje su sastavljene na temelju Programa, a proizlaze iz radnje ili propusta gospodarskog subjekta koji utječe ili bi mogao negativno utjecati na opći proračun Europske unije ili proračune kojima upravljaju Europske zajednice neopravdanim stavkama trošenja.
   3.   Komisija osigurava da iznos financijske potpore koji je dodijeljen za mjeru bude smanjen, suspendiran ili vraćen, ako pronađe nepravilnosti, uključujući neusklađenost sa odredbama ove Odluke ili pojedinačnom odlukom ili ugovorom ili sporazumom kojim se dodjeljuje dotična financijska potpora ili ako se pokaže da je mjera bila izmijenjena bez propisanog odobrenja Komisije, na način koji je suprotan prirodi ili provedbenim uvjetima projekta.
   4.   Ako rokovi nisu poštivani ili ako je samo dio dodijeljen financijske potpore opravdan napretkom koji je postignut provedbom mjere, korisnik dostavlja primjedbe Komisiji u određenom roku. Ako korisnik ne pruži zadovoljavajući odgovor, Komisija osigurava da se preostali dio financijske potpore obustavi i da se zatraži povrat već isplaćenog iznosa.
   5.   Komisija osigurava da svako nepravilno plaćanje bude vraćeno Komisiji. Zaračunavaju se kamate na sve iznose koji nisu vraćeni pravovremeno pod uvjetima navedenim u Financijskoj uredbi.
   Članak 16.
   Ocjena
   1.   Radi praćenja provedbe aktivnosti u okviru Programa, Program se redovno prati.
   2.   Komisija osigurava redovnu, pravilnu i vanjsku ocjenu Programa.
   3.   Komisija dostavlja Europskom parlamentu i Vijeću:

               (a)

               godišnje predstavljanje provedbe Programa;

               (b)

               privremeno izvješća o ocjeni dobivenih rezultata i kvalitativnim i kvantitativnim vidovima provedbe Programa, uključujući rad kojeg su obavili korisnici bespovratnih sredstava za poslovanje iz članka 4. točke (d), najkasnije do 31. ožujka 2011.;

               (c)

               priopćenje o nastavku Programa, najkasnije do 30. kolovoza 2012.;

               (d)

                  ex-post izvješće o ocjeni, najkasnije do 31. prosinca 2014.

         Članak 17.
   Objava mjera
   Svake godine Komisija objavljuje popis mjera koje su financirane u okviru Programa uz kratak opis svakog projekta.
   Članak 18.
   Vidljivost
   Komisija utvrđuje smjernice kako bi osigurala vidljivost financijske potpore odobrene prema ovoj Odluci.
   Članak 19.
   Stupanje na snagu
   Ova odluka stupa na snagu dvadesetog dana od dana objave u Službenom listu Europske unije.
   Primjenjuje se od 1. siječnja 2007.

      Sastavljeno u Strasbourgu 25. rujna 2007.

            Za Europski parlament

            Predsjednik

         H.-G. PÖTTERING

            Za Vijeće

            Predsjednik

         M. LOBO ANTUNES

      (1)  Stajalište Europskog parlamenta od 14. prosinca 2006. (još nije objavljeno u Službenom listu), Zajedničko stajalište Vijeća od 13. lipnja 2007. (SL C 171 E, 24.7.2007., str. 1.) i Stajalište Europskog parlamenta od 11. srpnja 2007. (još nije objavljeno u Službenom listu). Odluka Vijeća od 18. rujna 2007.

      (2)  Zajednička akcija 96/636/PUP od 28. listopada 1996. koju je donijelo Vijeće na temelju članka K.3 Ugovora o Europskoj uniji o programu poticaja i razmjena za pravosudne djelatnike (Grotius) (SL L 287, 8.11.1996., str. 3.); Uredba Vijeća (EZ) br. 290/2001 od 12. veljače 2001. o produženju programa poticaja i razmjena za pravosudne djelatnike u području građanskog prava (Grotius-civil) (SL L 43, 14.2.2001., str. 1.).

      (3)  Odluka br. 1496/98/EZ Europskog parlamenta i Vijeća od 22. lipnja 1998. o uvođenju programa za bolje poznavanje prava Zajednice u pravnoj struci (projekt Robert Schuman) (SL L 196, 14.7.1998., str 24.).

      (4)  SL L 115, 1.5.2002., str. 1.

      (5)  SL C 53, 3.3.2005., str. 1.

      (6)  SL C 198, 12.8.2005., str. 1.

      (7)  SL C 139, 14.6.2006., str. 1.

      (8)  SL L 248, 16.9.2002., str. 1. Uredba kako je izmijenjena Uredbom (EZ, Euratom) br. 1995/2006 (SL L 390, 30.12.2006., str. 1.).

      (9)  SL L 357, 31.12.2002., str. 1. Uredba kako je zadnje izmijenjena Uredbom (EZ, Euratom) br. 478/2007 (SL L 111, 28.4.2007., str. 13.).

      (10)  SL L 312, 23.12.1995., str. 1.

      (11)  SL L 292, 15.11.1996., str. 2.

      (12)  SL L 136, 31.5.1999., str. 1.

      (13)  SL L 184, 17.7.1999., str. 23. Odluka kako je zadnje izmijenjena Odlukom 2006/512/EZ (SL L 200, 22.7.2006., str. 11.).

      (14)  SL C 69, 21.3.2006., str. 1.

      (15)  SL L 174, 27.6.2001., str. 25.


title: 2014/307/EU: Odluka Vijeća od 13. svibnja 2014. o stajalištu koje treba donijeti, u ime Europske unije, u Zajedničkom odboru EGP-a o izmjeni Protokola 31. uz Sporazum o EGP-u o suradnji u posebnim područjima izvan četiriju sloboda

text:
               29.5.2014

               HR

               Službeni list Europske unije

               L 160/31

         ODLUKA VIJEĆA
   od 13. svibnja 2014.
   o stajalištu koje treba donijeti, u ime Europske unije, u Zajedničkom odboru EGP-a o izmjeni Protokola 31. uz Sporazum o EGP-u o suradnji u posebnim područjima izvan četiriju sloboda

      (2014/307/EU)

   VIJEĆE EUROPSKE UNIJE,
   uzimajući u obzir Ugovor o funkcioniranju Europske unije, a posebno njegov članak 166. stavak 4., članak 167. stavak 5. prvu alineju, članak 173. stavak 3. i članak 218. stavak 9.,
   uzimajući u obzir Uredbu Vijeća (EZ) br. 2894/94 od 28. studenoga 1994. u vezi s rješenjima za provedbu Sporazuma o Europskom gospodarskom području (1), a posebno njezin članak 1. stavak 3.,
   uzimajući u obzir prijedlog Europske komisije,
   budući da:

               (1)

               Protokol 31. uz Sporazum o Europskom gospodarskom prostoru („Sporazum o EGP-u”) sadrži posebne odredbe i rješenja o suradnji u posebnim područjima izvan četiriju sloboda.

               (2)

               Primjereno je proširiti suradnju ugovornih stranaka Sporazuma o EGP-u kako bi se uključila Uredba (EU) br. 1295/2013 Europskog parlamenta i Vijeća (2).

               (3)

               Protokol 31. uz Sporazum o EGP-u trebalo bi stoga izmijeniti na odgovarajući način kako bi se omogućila provedba te proširene suradnje od 1. siječnja 2014.

               (4)

               Stajalište Unije u Zajedničkom odboru EGP-a trebalo bi se stoga temeljiti na priloženom nacrtu odluke,

         DONIJELO JE OVU ODLUKU:
   Članak 1.
   Stajalište koje se treba donijeti, u ime Europske unije, u Zajedničkom odboru EGP-a o predloženoj izmjeni Protokola 31. uz Sporazum o EGP-u o suradnji u posebnim područjima izvan četiriju sloboda, temelji se na nacrtu Odluke Zajedničkog odbora EGP-a priloženom ovoj Odluci.
   Članak 2.
   Ova Odluka stupa na snagu na dan donošenja.

      Sastavljeno u Bruxellesu 13. svibnja 2014.

            Za Vijeće

            Predsjednik

         E. VENIZELOS

      (1)  SL L 305, 30.11.1994., str. 6.

      (2)  Uredba (EU) br. 1295/2013 Europskog parlamenta i Vijeća od 11. prosinca 2013. o uspostavi programa Kreativna Europa (2014.–2020.) i stavljanju izvan snage odluka br. 1718/2006/EZ, br. 1855/2006/EZ i br. 1041/2009/EZ (SL L 347, 20.12.2013., str. 221.).

         NACRT

      ODLUKE ZAJEDNIČKOG ODBORA EGP-a br. …/2014
      od
      o izmjeni Protokola 31. uz Sporazum o EGP-u o suradnji u posebnim područjima izvan područja četiriju sloboda
      ZAJEDNIČKI ODBOR EGP-a,
      Uzimajući u obzir Sporazum o Europskom gospodarskom prostoru („Sporazum o EGP-u”), a posebno njegove članke 86. i 98.,
      budući da:

                  (1)

                  Primjereno je proširiti suradnju ugovornih stranaka Sporazuma o EGP-u kako bi se uključila Uredba (EU) br. 1295/2013 Europskog parlamenta i Vijeća od 11. prosinca 2013. o uspostavi programa Kreativna Europa (2014. – 2020.) i stavljanju izvan snage odluka br. 1718/2006/EZ, br. 1855/2006/EZ i br. 1041/2009/EZ (1).

                  (2)

                  Protokol 31. uz Sporazum o EGP-u trebalo bi stoga izmijeniti kako bi se omogućila provedba te proširene suradnje od 1. siječnja 2014.,

            DONIO JE OVU ODLUKU:
      Članak 1.
      Sljedeće se dodaje u članaku 9. stavku 4. Protokola 31. uz Sporazum o EGP-u:

                  „—

                     32013 R 1295: Uredba (EU) br. 1295/2013 Europskog parlamenta i Vijeća od 11. prosinca 2013. o uspostavi programa Kreativna Europa (2014. – 2020.) i stavljanju izvan snage odluka br. 1718/2006/EZ, br. 1855/2006/EZ i br. 1041/2009/EZ (SL L 347, 20.12.2013., str. 221.).
                  Lihtenštajn se izuzima iz sudjelovanja i financijskog doprinosa ovom programu.”

            Članak 2.
      Ova Odluka stupa na snagu dan nakon posljednje obavijesti iz članka 103. stavka 1. Sporazuma o EGP-u (2).
      Primjenjuje se od 1. siječnja 2014.
      Članak 3.
      Ova se Odluka objavljuje u odjeljku o EGP-u i u Dodatku o EGP-u u Službenom listu Europske unije.

         Sastavljeno u Bruxellesu

               Za Zajednički odbor EGP-a

               Predsjednik

               Tajnici

               Zajedničkog odbora EGP-a

         (1)  SL L 347, 20.12.2013., str. 221.

         (2)  [Ustavni zahtjevi nisu navedeni.] [Ustavni zahtjevi su navedeni.]


title: Odluka (EU, Euratom) 2016/1432 Europskog parlamenta, Vijeća i Komisije od 19. kolovoza 2016. o imenovanju direktora Tijela za europske političke stranke i europske političke zaklade

text:
               27.8.2016

               HR

               Službeni list Europske unije

               L 232/10

         ODLUKA (EU, Euratom) 2016/1432 EUROPSKOG PARLAMENTA, VIJEĆA I KOMISIJE
   od 19. kolovoza 2016.
   o imenovanju direktora Tijela za europske političke stranke i europske političke zaklade
   EUROPSKI PARLAMENT, VIJEĆE EUROPSKE UNIJE I EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Ugovor o osnivanju Europske zajednice za atomsku energiju,
   uzimajući u obzir Uredbu (EU, Euratom) br. 1141/2014 Europskog parlamenta i Vijeća od 22. listopada 2014. o statutu i financiranju europskih političkih stranaka i europskih političkih zaklada (1), a posebno njezin članak 6. stavak 3.
   uzimajući u obzir popis kandidata koji je 14. srpnja 2016. sastavio odbor za odabir sastavljen od glavnih tajnika Europskog parlamenta, Vijeća i Komisije nakon javnog natječaja za kandidate u cilju imenovanja direktora Tijela za europske političke stranke i europske političke zaklade,
   budući da:

               (1)

               Člankom 6. stavkom 1. Uredbe (EU, Euratom) br. 1141/2014 osniva se Tijelo za europske političke stranke i europske političke zaklade.

               (2)

               Člankom 6. stavkom 3. Uredbe (EU, Euratom) br. 1141/2014 propisuje se da direktora Tijela za europske političke stranke i europske političke zaklade sporazumno imenuju Europski parlament, Vijeće i Komisija na mandat od pet godina koji se ne može obnoviti.

         DONIJELI SU OVU ODLUKU:
   Članak 1.
   1.   G. Michael ADAM imenuje se direktorom Tijela za europske političke stranke i europske političke zaklade na razdoblje od 1. rujna 2016. do 31. kolovoza 2021.
   2.   Direktor se imenuje kao član privremenog osoblja, u razred AD 12, stupanj 1.
   3.   Imenovanje podliježe uvjetu da kandidat za direktora potpiše izjavu o neovisnosti i nepostojanju sukoba interesa priloženu ovoj Odluci.
   Članak 2.
   Ova Odluka stupa na snagu sljedećeg dana od dana objave u Službenom listu Europske unije.

      Sastavljeno u Bruxellesu 19. kolovoza 2016.

            Za Europski parlament

            Predsjednik

         M. SCHULZ

            Za Vijeće

            Predsjednik

         M. LAJČÁK

            Za Komisiju

            Prvi potpredsjednik

         F. TIMMERMANS

      (1)  SL L 317, 4.11.2014., str. 1.

      PRILOG
      Ja, nižepotpisani …, izjavljujem da sam primio na znanje članak 6. stavak 3. Uredbe (EU, Euratom) br. 1141/2014 Europskog parlamenta i Vijeća o statutu i financiranju europskih političkih stranaka i europskih političkih zaklada te da ću izvršavati svoju dužnost kao direktor Tijela potpuno neovisno i u potpunosti poštujući pravila te Uredbe. Kada budem postupao u ime Tijela, neću tražiti ni primati upute ni od koje institucije ili vlade ili od bilo kojeg drugog tijela, ureda ili agencije. Suzdržavat ću se od svih radnji koje nisu u skladu s prirodom mojih dužnosti.
      Izjavljujem da se, koliko znam, ne nalazim u situaciji sukoba interesa. Sukob interesa postoji ako se nepristrano i objektivno izvršavanje funkcija direktora Tijela ugrozi zbog razloga koji uključuju obiteljske veze, osobni život, političku, nacionalnu, filozofsku ili religijsku pripadnost, ekonomske interese ili bilo koji drugi zajednički interes s primateljem. Osobito izjavljujem da nisam zastupnik u Europskom parlamentu, da ne obnašam nikakav izborni mandat niti jesam niti sam ikada bio zaposlenik neke europske političke stranke ili europske političke zaklade.
      Sastavljeno u Bruxellesu

            [DATUM + POTPIS

            kandidata za direktora]